cyanic-selkie/wikianc huggingface dataset:
ഫോണി ചുഴലിക്കാറ്റ്
തയ്യാറെടുപ്പുകളും ആഘാതവും
കൊടുങ്കാറ്റ് ആഘാതം ലഘൂകരിക്കാനുള്ള തയ്യാറെടുപ്പിനു ഇന്ത്യൻ നാവികസേന വിശാഖപട്ടണത്തിലും ഒഡീഷ തീരങ്ങളിലും നാവിക കപ്പലുകളെ വിന്യസിച്ചു. ചുഴലിക്കൊടുങ്കാറ്റിന് തീവ്രത ഉയരാൻ തുടങ്ങിയപ്പോൾ, ഇന്ത്യയുടെ തെക്കുകിഴക്കൻ ഭാഗങ്ങളിൽ യെല്ലോ അലർട്ട് IMD പ്രഖ്യാപിച്ചു. ഇന്ത്യയുടെ കിഴക്കൻ തീരത്തോട് ഫോണി അടുക്കാൻ തുടങ്ങിയപ്പോൾ, തീരത്ത് താമസിച്ചിരുന്ന 780,000 പേരെ ഒഴിപ്പിക്കാനുള്ള നടപടികൾ തുടങ്ങി.
ബംഗ്ലാദേശിലെ അധികൃതർ 19 തീരദേശജില്ലകളിൽ അഭയാർത്ഥി ക്യാമ്പുകൾ തുറന്നു. അടിയന്തര ദുരിതാശ്വാസവും അടിയന്തര സാഹചര്യങ്ങളിൽ തീരപ്രദേശങ്ങളിലേക്ക് വൈദ്യസഹായം നൽകാൻ 32 നാവിക കപ്പലുകളെ ബംഗ്ലാദേശ് നാവികസേന നിയോഗിച്ചു. 1.2 ദശലക്ഷത്തിലധികം പേരെ തീരപ്രദേശങ്ങളിലെ ചുഴലിക്കാറ്റ് ക്യാമ്പുകളിലേക്ക് മാറ്റി.
ചുഴലിക്കാറ്റിൽ 38 പേർ കൊല്ലപ്പെട്ടു: 16 ഒഡീഷ, രണ്ടു ജില്ലകളിലെ 8 ഉത്തർപ്രദേശ്, കൂടാതെ ബംഗ്ലാദേശ് എട്ട് ജില്ലകളിൽ 14. പ്രാരംഭ കണക്കുകൾ പ്രകാരം ആന്ധ്രപ്രദേശിൽ ₹ 58,62 കോടി (8.49  ദശലക്ഷം ഡോളർ) നഷ്ടം സംഭവിച്ചിട്ടുണ്ട്.
പരിണതഫലങ്ങൾ
ഫോണി ചുഴലിക്കാറ്റ് ബാധിച്ച സംസ്ഥാനങ്ങൾക്ക് സർക്കാർ 1,000 കോടി രൂപ (14400 കോടി ഡോളർ) അനുവദിച്ചതായി പ്രധാനമന്ത്രി നരേന്ദ്ര മോഡി പ്രഖ്യാപിച്ചു.
ചുഴലിക്കാറ്റ് ബാധിച്ചവർക്ക് ബംഗ്ലാദേശ് സർക്കാർ അരി, ഉണങ്ങിയ ഭക്ഷണം വിതരണം ചെയ്തു, 1.97 കോടി രൂപ (US $ 234,000) വിതരണം ചെയ്തു.
പുറത്തേക്കുള്ള കണ്ണികൾ
വർഗ്ഗം:ചുഴലിക്കാറ്റുകൾ വർഗ്ഗം:പ്രകൃതിക്ഷോഭങ്ങൾ വർഗ്ഗം:Pages with unreviewed translations
മി പിങ് ദേശീയോദ്യാനം
മി പിങ് ദേശീയോദ്യാനം വടക്കൻ തായ്‌ലാന്റിലെ ലംഫൻ, ചിയാങ് മായി, ടക്ക് എന്നീ പ്രവിശ്യകളിൽ തനോൻ തോങ് ചായി മേഖലയുടെ തെക്കെ അറ്റത്ത് സ്ഥിതിചെയ്യുന്നു. 1981-ൽ നിലവിൽ വന്ന IUCN കാറ്റഗറി II ൽ ഉൾപ്പെടുത്തിയിട്ടുള്ള തായ്‌ലാന്റിലെ 1,003.75 ചതുരശ്രകിലോമീറ്റർ വിസ്തീർണ്ണമുള്ള സംരക്ഷിതമേഖലയാണിത്. പിങ് നദി, കോഹ് ലോങ് വെള്ളച്ചാട്ടം, തങ് കിക്ക്-തങ് നങ്കു പുൽത്തകിടികൾ എന്നിവ ഈ ദേശീയോദ്യാനത്തിന്റെ സവിശേഷതയാണ്.
അവലംബം
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ക്ലെമന്റ് പിയാനിയസ്
വൈദികനും 1800നു മുൻപ് പൂർണ്ണമായും മലയാളഭാഷയിൽ ഇറങ്ങിയ ഒരേയൊരു ഗ്രന്ഥമായ സംക്ഷേപവേദാർത്ഥത്തിന്റെ രചയിതാവുമാണ് ഫാദർ ക്ലെമന്റ് പിയാനിയസ് (ജീവിതകാലം: ഏപ്രിൽ 1731 - 19 ഒക്ടോബർ 1782).
ജീവിതരേഖ
പത്തു വർഷത്തോളം മലയാളവും സംസ്കൃതവും പഠിച്ച് നിഘണ്ടു, വ്യാകരണ ഗ്രന്ഥം തുടങ്ങിയവ നിർമ്മിച്ചു. 1769 ൽ റോമിലേക്കു പുറപ്പെട്ടു. അഞ്ചു വർഷത്തോളം അവിടെ താമസിച്ചു. അതിനിടെയാണ് 1772 ൽ സംക്ഷേപവേദാർത്ഥം അച്ചടിച്ചത്. മലയാള ലിപിയെ കുറിച്ചുള്ള ആൽഫബെത്തും ഗ്രന്ഥാണിക്കോ മലബാറിക്കം എന്ന ലത്തീൻ കൃതിയും റോമിൽ അച്ചടിച്ചു.
അവലംബം
വർഗ്ഗം:വൈദികർ വർഗ്ഗം:മലയാളഭാഷാശാസ്ത്രവിദഗ്ദ്ധർ
ഷംഷാദ് ബീഗം
പഞ്ചാബിലെ അമൃത്സറിൽ 1919 ഏപ്രിൽ 14-നാണ് ഷംഷാദ് ജനിച്ചത്. പെഷവാർ റേഡിയോയിലൂടെ 1947-ലാണ് ഇവർ സംഗീതലോകത്തേക്ക് കടന്നു വന്നു. നൗഷാദ് അലിയുടെയും ഒ.പി. നയ്യരുടെയും പാട്ടുകളാണ് ഇവർ കൂടുതലും ആലപിച്ചത്. ആദ്യകാലത്ത് ഒരു പാട്ടിന് 15 രൂപയായിരുന്നു ഇവർക്ക് പ്രതിഫലമായി കിട്ടിയിരുന്നത്.
അവലംബം
വർഗ്ഗം:1919-ൽ ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:ഏപ്രിൽ 14-ന് ജനിച്ചവർ വർഗ്ഗം:ഏപ്രിൽ 23-ന് മരിച്ചവർ വർഗ്ഗം:ഹിന്ദി ചലച്ചിത്രപിന്നണിഗായകർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:ഇന്ത്യൻ മുസ്ലിങ്ങൾ വർഗ്ഗം:പഞ്ചാബികൾ
കോടമ്പുഴ
ലഘുചിത്രം|328x328ബിന്ദു|കോടമ്പുഴ കോഴിക്കോട് ജില്ലയിൽ രാമനാട്ടുകര മുൻസിപ്പാലിറ്റിയിലെ ഒരു ഗ്രാമമാണ് കോടമ്പുഴ. കോഴിക്കോട് നഗരത്തിൽ നിന്ന് 11.5 കിലോമീറ്റർ അകലെയാണ് രാമനാട്ടുകര സ്ഥിതിചെയ്യുന്നത്.
തുമ്പപ്പാടം, തോട്ടുങ്ങൽ,മണക്കെഞ്ചേരി, കള്ളിവളവ്, ചാത്തൻപറമ്പ്, പള്ളിമേത്തൽ.പള്ളിത്തായം, മഠത്തിൽതാഴം, പാറമ്മൽ കുളങ്ങരപ്പാടം എന്നീ പ്രദേശങ്ങൾ കൂടിചേർന്നതാണ് കോടമ്പുഴ ഗ്രാമം. ഏകദേശം 1.5 കിലോമീറ്റർ ചുറ്റളവിൽ വ്യാപിച്ചു കിടക്കുന്ന കോടമ്പുഴയുടെ കിഴക്ക് കൊടക്കല്ല് പറമ്പും, പടിഞ്ഞാറ് ചാലിയാർ പുഴയും , വടക്ക് പരുത്തിപ്പാറയും,ഫാറൂക് കോളേജും, തെക്ക് തുമ്പപ്പാടം, പേട്ടയും  ആണ്.
ഫറോക്ക് പോലീസ് സ്റ്റേഷൻ പരിധിയിൽ ഉൾപ്പെട്ട പ്രദേശമാണ് കോടമ്പുഴ. ഫറോക്ക് പോലിസ് സ്റ്റേഷൻ 1.5 കിലോമീറ്റർ അകലെ ഫറോക്ക് പേട്ടയിലാണ് സ്ഥിതി ചെയ്യുന്നത്.
ഐതിഹ്യം
പഴയ കാല പ്രമാണങ്ങൾ പ്രകാരം വെലിപ്രം അംശത്തിന്റെ ഭാഗമായി വരുന്ന കരിങ്കല്ലായി ദേശമാണ്‌ കോടമ്പുഴ. പ്രമാണ ഭാഷയിൽ ഇന്നും "വെലിപ്രം അംശം കരിങ്കല്ലായി ദേശം" എന്ന് തന്നെയാണ് എഴുതി വരുന്നത്.
കോടമ്പുഴ എന്ന പേരിന്റെ ആവിർഭാവത്തെപ്പറ്റി പല അഭിപ്രായങ്ങളും നിലവിലുണ്ട്.പഴമക്കാർക്കിടയിൽ കോടമ്പിപുഴ എന്ന പേരിലാണ് അറിയപ്പെട്ടിരുന്നത് എന്ന് പറയപ്പെടുന്നു. പിന്നീട് കോടമ്പിപുഴയിൽ നിന്നും ഇന്നത്തെ കോടമ്പുഴ എന്ന പേരിലേക് എത്തിച്ചേർന്നതെന്ന് പറയപ്പെടുന്നു.
ജനസംഖ്യ
2017 -ലെ കണക്കെടുപ്പ് അനുസരിച്ച് കോടമ്പുഴയിലെ ജനസംഖ്യ 0000 ആണ്. ഇതിൽ 49% പുരുഷന്മാരും 51% സ്ത്രീകളുമാണ്. കോടമ്പുഴയിലെ സാക്ഷരതാ നിലവാരം 83% ആണ് ആണുങ്ങളിൽ സാക്ഷരത 85%വും സ്ത്രീകളിൽ 80%വുമാണ് സാക്ഷരതാ നിരക്ക്. ജനസംഖ്യയുടെ 12% ആറുവയസ്സിനു താഴെയുള്ള കുട്ടികളാണ്.
ചരിത്രം
വ്യാവസായികമായും രാഷ്ട്രീയമായും പ്രത്യേകതകളുള്ള പ്രദേശമാണ് കോടമ്പുഴ. സ്വാതന്ത്ര്യ ലബ്ധിക്ക് മുമ്പു തന്നെ ആദ്യം പി.എസ്.പി.(പ്രചാസോഷ് ലിസ്റ്റ് പാർട്ടി) ഒരുപാട് സ്വാധീനം ചെലുത്തിയിരുന്നു പിന്നീട്  മുസ്ലിം ലീഗ്, കമ്മ്യൂണിസ്റ്റ്, കോൺഗ്രസ്‌ രാഷ്ട്രീയങ്ങൾ വേരു പിടിച്ച മണ്ണാണിത്. മത  സാമുദായിക രാഷ്ട്രീയത്തിനുമുണ്ട് അതിൻറേതായ പഴക്കം. ആദ്യകാലത്ത് സ്ലേറ്റ് പെൻസിൽ കമ്പനിയും,ചകിരി തല്ലി ചൂടീ പിരിക്കൽ വ്യവസായത്തിലും പിന്നീട്  തീപ്പെട്ടികൊള്ളി  വ്യവസായത്തിലും പ്ലൈവുഡ്,ഇഷ്ടിക  കയറ്റുമതിയിലും ഒന്നാമതായിരുന്നു കോടമ്പുഴ.
വിദ്യാഭ്യാസം
0000 -ൽ ഒരു ആൺപള്ളിക്കൂടം ( സ്കൂൾ) പോറ്റമ്മൽ ഓത്തുപള്ളി സ്ഥാപിച്ചാണ് നാട്ടിൽ ഔപചാരിക വിദ്യാഭ്യാസത്തിന് തുടക്കം കുറിച്ചത്. ഈ വിദ്യാലയത്തോടനുബന്ധിച്ച് 0000 -ൽ പെൺകുട്ടികൾക്കായി ഒരു പ്രൈമറി സ്കൂൾ ആരംഭിക്കുകയും പിന്നീട് ഇവ യോജിപ്പിച്ച് സംയുക്തമായി 0000 -ൽ മലയാളം  (ഇന്നത്തെ കരിങ്കല്ലായി  ഗവ.എൽ പി സ്കൂൾ) പ്രവർത്തനമാരംഭിക്കുകയും ചെയ്തു. ഇപ്പോൾ പള്ളിത്തായം  ഭാഗത്ത് പ്രവർത്തിക്കുന്ന കരിങ്കല്ലായി  ഗവ എൽ പി സ്കൂളിന് ഒരു നൂറ്റാണ്ടോളം പഴക്കമുണ്ട്..
കോൽക്കളി
കേരളത്തിലെ വിവിധ സമുദായക്കാരുടെ ഇടയിൽ പ്രചാരത്തിലുള്ള ഒരു നാടൻ വിനോദമാണ്. കോൽക്കളി,കോലടിക്കളി, കമ്പടിക്കളി എന്നിങ്ങനെ പല പേരുകൾ ഉണ്ട്. എന്നാൽ മലബാറിലെ മുസ്ലീങ്ങളുടെയും ഹിന്ദുക്കളുടെയും ക്രിസ്ത്യാനികളുടെയും കോൽക്കളികൾ തമ്മിൽ പ്രകടമായ വ്യത്യാസങ്ങളുണ്ട്. വന്ദനക്കളി, വട്ടക്കോൽ, ചുറ്റിക്കോൽ, തെറ്റിക്കോൽ, ഇരുന്നുകളി, തടുത്തുകളി, താളക്കളി, ചവിട്ടിച്ചുറ്റൽ, ചുറഞ്ഞു ചുറ്റൽ, ചിന്ത്, ഒളവും പറവും തുടങ്ങി അറുപതോളം ഇനങ്ങൾ കോൽക്കളിയിൽ ഉണ്ട്. കോടമ്പുഴയിൽ ഫുട്ബോൾ, വടംവലി എന്നീ കായിക ഇനങ്ങൾക്കു ജനപ്രീതിയുണ്ട്.
റോഡ്‌ മാർഗ്ഗം
ബസ് സർവീസ് - സ്വകാര്യ കമ്പനിയുടെ ബസ്സ് സർവിസുകൾ ഉണ്ട്. പരുത്തിപ്പാറ - മെഡിക്കൽ കോളേജ്, ഫറോക്ക് - രാമനാട്ടുകര എന്നിവയാണ് പ്രധാന ബസ് റൂട്ടുകൾ. ഫറോക്ക് പേട്ടയിൽ നിന്നും ഓട്ടോറിക്ഷാ സർവീസും ലഭ്യമാണ്.
റെയിൽ മാർഗ്ഗം കോടമ്പുഴയിൽ  നിന്നും ഫറോക്ക്  റെയിൽവേ സ്റ്റേഷൻ 2 കിലോമീറ്റർ തെക്ക് പടിഞ്ഞാറ്  മാറി സ്ഥിതി ചെയ്യുന്നു. കോഴിക്കോട് ജില്ലയിലെ  പ്രധാന സ്റ്റേഷനുകളിൽ ഒന്നാണ്‌. എല്ലാ എക്സ്പ്രസ്സുകളും വണ്ടികളും പാസഞ്ചർ വണ്ടികളും ഇവിടെ നിർത്താറുണ്ട്‌. യാത്രക്കാർക്ക് ഒരു ഒരു പ്ലാറ്റ് ഫോറത്തിൽ നിന്നും മറ്റൊന്നിലേക്ക് പോകുവാൻ ഫുട് ഒവർ ബ്രിഡ്ജ് ഉണ്ട്.
വായു മാർഗ്ഗം
കോടമ്പുഴയിൽ  നിന്നും കോഴിക്കോട് അന്താരാഷ്ട്ര വിമാനത്താവളം 10  കിലോമീറ്റർ  കിഴക്ക് മാറി സ്ഥിതി ചെയ്യുന്നു.
ജല മാർഗ്ഗം
കോടമ്പുഴയിൽ നിന്നും ബേപ്പൂർ തുറമുഖം 5  കി.മി തെക്ക് പടിഞ്ഞാറ് മാറി സ്ഥിതി ചെയ്യുന്നു. ലക്ഷദ്വീപിലേക്ക് ദിവസേന രണ്ട് യാത്രാകപ്പലുകൾ പുറപ്പെടുന്നു. ഒപ്പോം വടക്കൻ കേരളത്തിലേക്കുള്ള പ്രധാന ചരക്കു ഗതാഗതവും ഇവിടെ മാർഗ്ഗം ആണ് നടകുന്നത്
ചാലിയാർ
ചാലിയാർ പുഴയാണ് കോടമ്പുഴയിലെ പ്രധാന നദി. ഇവിടെ ഈ നദി മമ്മുഞ്ഞിപുഴ എന്നും അറിയപ്പെടുന്നു. കേരളത്തിലെ നദികളിൽ നീളത്തിന്റെ കാര്യത്തിൽ നാലാം സ്ഥാനത്തുള്ള നദിയാണ് ചാലിയാർ. 169 കി.മി. ആണ് ഇതിന്റെ നീളം. ചാലിയാർ കടലിനോട് അടുക്കുമ്പോൾ ബേപ്പൂർ പുഴ എന്നും അറിയപ്പെടുന്നു. നിലമ്പൂർ, എടവണ്ണ, അരീക്കോട്, ചെറുവടി, മാവൂർ, ഫറോക്ക്, ബേപ്പൂർ എന്നിവയാണ്‌ ചാലിയാറിന്റെ തീരത്തുള്ള പ്രധാനസ്ഥലങ്ങൾ.
ചാലിയാർ നദിക്കരയിലുള്ള ഒരു പൾപ്പ് ഫാക്ടറിയിൽ നിന്നുള്ള മാലിന്യങ്ങൾ നദിയിലേക്ക് വിസർജ്ജിച്ചതു കാരണം നദിയിലെ മത്സ്യങ്ങൾ കൂട്ടത്തോടെ ചത്തുപൊങ്ങിയത് വാർത്തയായിരുന്നു. ശക്തമായ ജനകീയ പ്രതിഷേധത്തെ തുടർ‌ന്ന് ഫാക്ടറി പിന്നീട് അടച്ചുപൂട്ടി. ചാലിയാറിനെ മലിന വിമുക്തമാക്കാനുള്ള ശ്രമങ്ങൾ‌ വിവിധ തലങ്ങളിൽ നടന്നു വരുന്നു.
കോടമ്പുഴയിലെ  ഒട്ടേറെ പ്രദേശങ്ങളിൽ നിന്നും മഴവെള്ളം ചാലിയാറിലേക്ക് ഒഴുക്കിവിടുന്നതിൽ പ്രധാനിയാണ് നമ്മുടെ കുനിയിൽ തോട്. പരുത്തിപാറ, താഴെപാറ, കൊയ്ത്തല പാടം, ചേടക്കൽ, മുതാംപറമ്പത്ത്, ചുള്ളി പറമ്പ് ,നീ രോൽപ്പിൽ, കണ്ടംകുളം, കുപ്പാമoത്തിൽ, മുള്ളാശ്ശേരി, വൈലാശ്ശേരി, പള്ളിമേത്തൽ, പള്ളിത്താഴം, ചാത്തം പറമ്പ് ,കള്ളി വളവ്, പഴനിൽ പ്പടി, പാറന്മൽ, പുളിയക്കോട്ട്, മoത്തിൽ താഴം, തുടങ്ങി വിവിധ പ്രദേശങ്ങളിൽ നിന്നും മഴവെള്ളം ഈ തോടിലൂടെയാണ് അങ്ങ് ചാലിയാർ പുഴയിൽ എത്തുന്നത്.പണ്ട് കാലങ്ങളിൽ ഈ തോടിൻ്റെ ഇരുവശത്തും നെൽകൃഷിയും മറ്റു കൃഷികളും ധാരാളമായി ചെയ്തു പോന്നിരുന്നു. ഈ കൃഷിക്ക് ആവശ്യമായ വെള്ളം ഈ തോട്ടിൽ സംഭരിച്ചു വെച്ചിരുന്നു. മേൽ പറഞ്ഞ പ്രദേശങ്ങളിൽ ഉയർന്ന പ്രദേശങ്ങളിലെ മഴവെള്ളം ഒഴുക്കിവിടുന്നതിൽ പ്രധാന റോളായിരുന്നു ഈ തോടിന് - പല പ്രദേശങ്ങളെയും വെള്ളപൊക്കത്തിൽ നിന്നും സംരക്ഷിച്ചു പോന്നിരുന്നതും കുനിയിൽ തോടുതന്നെ.
കുനിയിൽ തോട്
കോടമ്പുഴ എൽ.പി- സ്ക്കൂളിൻ്റെ പിറകു വശത്തുള്ള ഏക്കർകണക്കിനു വരുന്ന വയലുകളിൽ നിന്നും മഴവെള്ളം കുനിയിൽ തോട്ടിലൂടെ യാണ് ഒഴുകിയിരുന്നത്.ഈ തോട് ആരംഭിക്കുന്നതും ഇവിടെ നിന്നു തന്നെയാണ്.രേഖകൾ പ്രകാരം ഇവിടെ നിന്നും ആരംഭിച്ച് കോടമ്പുഴ തോട്ടുങ്ങലിന്ന് സമീപം ചാലിയാറിൽ പുഴയിൽ  തന്നെയാണ് അവസാനിക്കുന്നത്.
പണ്ട് കാലത്ത് വാഹന സൗ കര്യമില്ലാത്ത കാലത്ത് വലിയ തോണി ( നമ്പർ തോണിയെന്നാണ് പേര് ) യിലാണ് നമ്മുടെ വിവിധ പ്രദേശങ്ങളിലേക്ക് കല്ല്, മണ്ണ്, മണൽ എന്നിവ ചാലിയാറിലൂടെ ഈ തോട്ടിലൂടെ യാണ് കൊണ്ടു വന്നിരുന്നത്. എന്ന് പഴമക്കാർ പറഞ്ഞു. വലിയ വീതിയിലായിരുന്നു ഇതിൻ്റെ വ്യാപ്തി തോടിൻ്റെ ഇരുകരകളും പ്രാദേശിക ഭരണകൂടങ്ങൾ ഒന്നര ഫുട്ടിലധികം (50 cm) വീതിയിൽ കെട്ടി സംരക്ഷിച്ചിരുന്നു.
അവലംബം
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
വാടക വീട്ടിലെ അതിഥി
പി. രാംദാസ് സംവിധാനം ചെയ്ത 1981 ൽ പുറത്തിറങ്ങിയ ഒരു മലയാള ചിത്രമാണ് വാടക വീട്ടിലെ അതിഥി. ചിത്രത്തിലെ എൻപി ഗോപിനാഥിന്റെ വരികൾക്ക് എം.കെ. അർജ്ജുനൻ ഈണം പകർന്നു. സോമൻ, ജയഭാരതി ഹരി, ശുഭ, കെപിഎസി ലളിത എന്നിവർ പ്രധാന കഥാപാത്രങ്ങളായി വേഷമിട്ടു.
==അഭിനേതാക്കൾ ==
നേപ്പാളിന്റെ ദേശീയപതാക
നേപ്പാളിന്റെ ദേശീയപതാക (नेपालको झण्डा) ചതുഷ്കോണമല്ലാത്ത ലോകത്തിലേ ഒരേയൊരു ദേശീയപതാകയാണ്. രണ്ട് ത്രികോണരൂപങ്ങൾ (സ്തംഭത്തോടടുക്കുമ്പോൾ വീതി കൂടിവരുന്ന ത്രികോണ പതാക) ചേർന്ന രൂപമാണ് പതാകയ്ക്കുള്ളത്. റോഡോഡെൻഡ്രോൺ പുഷ്പത്തിന്റെ ക്രിംസൺ നിറമാണ് പതാകയ്ക്കുള്ളത്. നേപ്പാളിന്റെ ദേശീയപുഷ്പമാണിത്. നീലനിറമാണ് അരികുകൾക്കുള്ളത്. ഇത് സമാധാനത്തെ സൂചിപ്പിക്കുന്നു. 1962 വരെ പതാകയിലെ സൂര്യനും ചന്ദ്രക്കലയ്ക്കും മനുഷ്യമുഖമായിരുന്നു ഉണ്ടായിരുന്നത്. അവ പുതിയ പതാകയുടെ രൂപത്തിൽ നിന്ന് നീക്കം ചെയ്യപ്പെട്ടു. പതാകയുടെ കൃത്യമായ വിവരണം കിങ്ഡം ഓഫ് നേപ്പാളിന്റെ 1990 നവംബർ 9-നാണ് സ്വീകരിച്ച ഭരണഘടനയിലെ ആർട്ടിക്കിൾ 5, ഷെഡ്യൂൾ 1-ൽ കൊടുത്തിട്ടുണ്ട്.
1962 ഡിസംബർ 16-ന് പുതിയ ഭരണഘടനയനുസരിച്ചുള്ള ഭരണകൂടം നിലവിൽ വന്നപ്പോഴാണ് പതാക സ്വീകരിക്കപ്പെട്ടത്. പതാകയിലെ രണ്ട് ത്രികോണരൂപങ്ങളും പത്തൊൻപതാം നൂറ്റാണ്ടുമുതൽ ഒരു ഇരട്ട പതാകയുടെ രൂപത്തിൽ ഉപയോഗി‌ച്ചിരുന്നു. പഴയ പതാകയുടെ അടിസ്ഥാനരൂപം പുതിയ പതാകയിലുപയോഗിച്ചിട്ടുണ്ട്. പഴയ പതാക രണ്ടായിരത്തിലധികം വർഷമായി ഉപയോഗത്തിലുണ്ടായിരുന്നു എന്ന് കരുതപ്പെടുന്നു.
നിർമ്മിക്കുവാൻ വളരെ ബുദ്ധിമുട്ടുള്ള ആകൃതിയായതിനാൽ നേപ്പാളിന്റെ പതാക പലപ്പോഴും തെറ്റായി ചിത്രീകരിക്കപ്പെടാറുണ്ട്. ഉദാഹരണത്തിന് 2016-ലെ ഒളിമ്പിക്സിൽ ഒരു ദീർഘ ചതുരത്തിനകത്ത് കൊടി വരച്ചിരിക്കുന്ന രീതിയിലുള്ള പതാകയായിരുന്നു ഉപയോഗിച്ചത്.
ബിംബങ്ങൾ
ചന്ദ്രൻ നേപ്പാളി ജനതയുടെ ശാന്തസ്വഭാവത്തെ സൂചിപ്പിക്കുന്നു. സൂര്യൻ അവരുടെ നിശ്ചയദാർഠ്യത്തെയാണ് സൂചിപ്പിക്കുന്നത്. ചന്ദ്രൻ ഹിമാലയത്തിലെ തണുത്ത കാലാവസ്ഥയെയും ബിംബവത്കരിക്കുന്നുണ്ട്. സൂര്യൻ തരായ് മേഖലയിലെ ചൂടിന്റെ ബിംബമാണ്.
കൊടിയുടെ രൂപം
പതാകയുടെ കൃത്യമായ വിവരണം കിങ്ഡം ഓഫ് നേപ്പാളിന്റെ ഭരണഘടനയിലെ ആർട്ടിക്കിൾ 5, ഷെഡ്യൂൾ 1-ൽ കൊടുത്തിട്ടുണ്ട്. ഈ ഭരണഘടന 1990 നവംബർ 9-നാണ് സ്വീകരിച്ചത്.
ദേശീയപതാക
(A) ബോർഡറിനുള്ളിൽ ആകൃതി വരയ്ക്കുന്ന രീതി
(B) ചന്ദ്രനെ വരയ്ക്കുന്ന രീതി
(C) സൂര്യനെ വരയ്ക്കുന്ന രീതി
(D) ബോർഡർ വരയ്ക്കുന്ന രീതി
അനുപാതം
പതാകയുടെ ചുറ്റുമുള്ള ചതുഷ്കോണിന് യുക്തിഭദ്രമല്ലാത്ത അനുപാതമാണുള്ളത്:
≈ 1:1.21901033….
യഥാർത്ഥത്തിൽ ഈ പതാകയുടെ വീതി:ഉയരം അനുപാതത്തിന്റെ ഗണിതരൂപം ഇതാണ്:
വീതിയേക്കാൾ ഉയരമുള്ള ഒരേയൊരു ദേശീയപതാക നേപ്പാളിന്റേതാണ്.
തെറ്റായ രൂപങ്ങൾ
പതാകയുടെ ആകൃതി പകർത്താൻ ബുദ്ധിമുട്ടായതുകൊണ്ട് പല സാഹചര്യങ്ങ‌ളിലും തെറ്റായ രൂപം ഉപയോഗിക്കപ്പെടാറുണ്ട്. ഒരു വെള്ള നിറമുള്ള ഭാഗം കൂടി ഉൾപ്പെടുത്തി 3:2 അനുപാതത്തിലുള്ള തുണിയിൽ കൊടി തയ്യാറാക്കാറുണ്ട്. 2016 ഒളിമ്പിക്സിൽ ഉപയോഗിച്ച പതാക ഉദാഹരണം.
പാട്രിക് ബെയ്റ്റ്സൺ
പാട്രിക് ബെയ്റ്റ്സൺ എന്ന സർ പോൾ പാട്രിക് ഗോർഡൺ ബെയ്റ്റ്സൺ FRS (born 31 March 1938) ഇംഗ്ലിഷുകരനായ ജീവശാസ്ത്രജ്ഞനും ശാസ്ത്രഎഴുത്തുകാരനും ആണ്. സൂളൊജിക്കൽ സൊസൈറ്റിയുടെ പ്രസിഡന്റാണ്.
അവലംബം
Patrick Bateson - website Edge.org
വർഗ്ഗം:ജീവശാസ്ത്രജ്ഞർ വർഗ്ഗം:ശാസ്ത്രസാഹിത്യകാർ വർഗ്ഗം:1938-ൽ ജനിച്ചവർ
തൃക്കടവൂർ നിയമസഭാമണ്ഡലം
1957-65 കാലഘട്ടത്തിൽ കേരളത്തിൽ നിലവിലിരുന്ന ഒരു നിയമസഭാ മണ്ഡലം ആണ് തൃക്കടവൂർ. ഒരു ദ്വയാംഗ സംവരണമണ്ഡലമായിരുന്ന അവിടെ സിപിഐയിലെ കെ. കരുണാകരൻ കോൺഗ്രസ്സിലെ ടി.കൃഷ്ണൻ എന്നിവർ ആയിരുന്നു 1957ലെ സാമാജികർ. 1960ലെ കോൺഗ്രസ് നേതാവ് സി എം സ്റ്റീഫൻ ഈ മണ്ഡലത്തിൽ നിന്നും വിജയിച്ചു. കൊല്ലം ജില്ലയിലെ കൊല്ലം നഗരത്തിലാണ് ഈ മണ്ഡലം
അവലംബം
വിഭാഗം:1965-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ഹൊസ്‌ദുർഗ്‍
ഹൊസ്‌ദുർഗ്‍ / ഹോസ്ദുർഗ് (Kannada : ಹೊಸದುರ್ಗ): കേരളത്തിലെ കാസർഗോഡ് ജില്ലയിലെ ഹോസ്‌ദുർഗ്‍ താലൂക്കിന്റെ കേന്ദ്രം. കോട്ടകളുടെ നാടാണ് ഇത്. കന്നട പദങ്ങളായ ഹൊസ ( പുതിയത്) ദുർഗ്ഗ ( കോട്ട) എന്നിവ ചേർന്നാണ് പുതിയകോട്ട എന്നുകൂടി അറിയപ്പെടുന്ന ഹൊസ്‌ദുർഗ്‍ എന്ന സ്ഥലനാമം ഉണ്ടായത്. ഭരണസിരാകേന്ദ്രം എന്നതുകൂടാതെ, ഒരു സാംസ്കാരികകേന്ദ്രവും കൂടിയാണ് ഇവിടം. ജവഹർലാൽ നെഹ്റു പ്രസംഗിച്ച മാന്തോപ്പ് മൈതാനം ഇവിടെയാണ്.
ബോർഡ് സ്കൂൾ എന്ന് അറിയപ്പെടുന്ന ജി.എച്ച്.എസ്.എസ്. ഹോസ്ദുർഗ്ഗ് ഇവിടുത്തെ പ്രമുഖ വിദ്യാലയമാണ്.
താലൂക്കിന്റെ ഭരണകേന്ദ്രമായിരുന്ന താലൂക്കോഫീസ് 1915-ലാണ് നിർമ്മിക്കപ്പെട്ടത്. സ്വാതന്ത്ര്യത്തിന് മുൻപും പിൻപുമുള്ള നിരവധി ചരിത്ര സംഭവങ്ങൾക്ക് സാക്ഷ്യം വഹിച്ച താലൂക്കോഫീസ് മന്ദിരം ഒരു ചരിത്രസ്മാരകമായി സംരക്ഷിക്കപ്പെടുന്നു. ഇതിന്റെ ഭിത്തിയിൽ 1957 ൽ സ്ഥാപിച്ചിട്ടുള്ള അണ - നയാപൈസ വിനിമയനിരക്ക് പട്ടിക ഇപ്പോഴും കേടില്ലാതെ നിലനിൽക്കുന്നുണ്ട്.
ശ്രീലങ്കയുടെ ഭൂമിശാസ്ത്രം
മുമ്പ് "സിലോൺ" എന്നറിയപ്പെട്ടിരുന്ന ശ്രീലങ്ക, ഇന്ത്യൻ മഹാസമുദ്രത്തിൽ, ഇന്ത്യൻ ഉപഭൂഖണ്ഡത്തിന്റെ തെക്കുകിഴക്കായി ഇന്ത്യൻ മഹാസമുദ്രത്തിലെ പ്രധാന കടൽ പാതകൾക്ക് സമീപം തന്ത്രപ്രധാനമായ ഒരു ദ്വീപ് രാഷ്ട്രമാണ്. രാജ്യത്തിന്റെ ആകെ വിസ്തീർണ്ണം 65,610 ചതുരശ്ര കിലോമീറ്റർ (25,330 ചതുരശ്ര മൈൽ), 64,630 ചതുരശ്ര കിലോമീറ്റർ (24,950 ചതുരശ്ര മൈൽ) ഭൂമിയും 980 ചതുരശ്ര കിലോമീറ്റർ (380 ചതുരശ്ര മൈൽ) ജലവുമാണ്. ഇതിന്റെ തീരപ്രദേശത്തിന് 1,340 കിലോമീറ്റർ (830 മൈൽ) നീളമുണ്ട്. ശ്രീലങ്കയിലെ പ്രധാന ദ്വീപിന് 65,268 km2 വിസ്തീർണ്ണമുണ്ട്. വിസ്തീർണ്ണം അനുസരിച്ച് ലോകത്തിലെ ഇരുപത്തഞ്ചാമത്തെ വലിയ ദ്വീപാണിത്. ബാക്കിയുള്ള 342 km2 വിസ്തീർണ്ണം ഡസൻ കണക്കിന് ഓഫ്‌ഷോർ ദ്വീപുകളാണ്.
ഇന്ത്യൻ മെയിൻ ലാന്റുമായുള്ള കര ബന്ധമായ ആദംസ് ബ്രിഡ്ജ് ഇപ്പോൾ ഭൂരിഭാഗവും വെള്ളത്തിനടിയിലാണ്. സമുദ്രനിരപ്പിൽ നിന്ന് ചുണ്ണാമ്പുകല്ലുകളുടെ ഒരു ശൃംഖല മാത്രം അവശേഷിക്കുന്നു. ക്ഷേത്ര രേഖകൾ അനുസരിച്ച്, ഈ പ്രകൃതിദത്ത കോസ്‌വേ മുമ്പ് പൂർത്തിയായിരുന്നു. എന്നാൽ 1480-ൽ ഉണ്ടായ ശക്തമായ കൊടുങ്കാറ്റ് (ഒരുപക്ഷേ ഒരു ചുഴലിക്കാറ്റ്) മൂലം തകർന്നു. ഹൈന്ദവ പുരാണങ്ങൾ അനുസരിച്ച്, ശ്രീരാമന്റെ ഭരണകാലത്താണ് ഇത് നിർമ്മിച്ചത് എന്നതിനാൽ, ഈ രൂപീകരണം രാമന്റെ പാലം എന്നും അറിയപ്പെടുന്നു.
ശ്രീലങ്കയുടെ കാലാവസ്ഥയിൽ ഉഷ്ണമേഖലാ മൺസൂൺ ഉൾപ്പെടുന്നു. വടക്കുകിഴക്കൻ മൺസൂൺ (ഡിസംബർ മുതൽ മാർച്ച്), തെക്കുപടിഞ്ഞാറൻ മൺസൂൺ (ജൂൺ മുതൽ ഒക്ടോബർ വരെ). ഇതിന്റെ ഭൂപ്രദേശം കൂടുതലും താഴ്ന്നതും പരന്നതും വിശാലവുമായ സമതലവുമാണ്. തെക്ക്-മധ്യ ഉൾഭാഗത്ത് പർവതങ്ങളുണ്ട്. 2,524 മീറ്റർ (8,281 അടി) ഉയരമുള്ള പിദുരുതലാഗലയാണ് ഏറ്റവും ഉയർന്ന സ്ഥലം. പ്രകൃതി വിഭവങ്ങളിൽ ചുണ്ണാമ്പുകല്ല്, ഗ്രാഫൈറ്റ്, ധാതു മണൽ, രത്നങ്ങൾ, ഫോസ്ഫേറ്റുകൾ, കളിമണ്ണ് എന്നിവ ഉൾപ്പെടുന്നു.
ജിയോളജി
ശ്രീലങ്കയുടെ ഉപരിതലത്തിന്റെ 90% വും പ്രീകാംബ്രിയൻ സ്‌ട്രാറ്റയിലാണ്. ചിലത് 2 ബില്യൺ വർഷങ്ങൾ പഴക്കമുള്ളതാണ്. ഹൈലാൻഡ് സീരീസിലെ ഗ്രാനുലൈറ്റ് ഫേഷ്യസ് പാറകൾ (ഗ്നീസസ്, സില്ലിമാനൈറ്റ്-ഗ്രാഫൈറ്റ് ഗ്നെയിസസ്, ക്വാർട്‌സൈറ്റ്, മാർബിളുകൾ, ചില ചാർണോക്കൈറ്റുകൾ) ദ്വീപിന്റെ ഭൂരിഭാഗവും ഉൾക്കൊള്ളുന്നു. കൂടാതെ വിഞ്ജയൻ ഈസ്റ്റ് സീരീസിലെ ആംഫിബോലൈറ്റ് ഫെയ്‌സീസ് ഗ്നെയ്‌സ്, ഗ്രാനൈറ്റുകൾ, ഗ്രാനൈറ്റ് ഗ്നെയ്‌സുകൾ എന്നിവയും ഇവിടെയുണ്ട്. തെക്കുകിഴക്കൻ താഴ്ന്ന പ്രദേശങ്ങൾ. പടിഞ്ഞാറൻ തീരത്തിനടുത്തുള്ള വളരെ ചെറിയ പ്രദേശങ്ങളിൽ ഇന്ന് ജുറാസിക് അവശിഷ്ടങ്ങൾ കാണപ്പെടുന്നു. കൂടാതെ മയോസീൻ ചുണ്ണാമ്പുകല്ലുകൾ രാജ്യത്തിന്റെ വടക്കുപടിഞ്ഞാറൻ ഭാഗത്തിന് അടിവരയിടുകയും പടിഞ്ഞാറൻ തീരത്ത് താരതമ്യേന ഇടുങ്ങിയ വലയത്തിൽ തെക്ക് വ്യാപിക്കുകയും ചെയ്യുന്നു പർവതനിർമ്മാണ പ്രക്രിയകളിലെ തീവ്രമായ ചൂടിലും സമ്മർദ്ദത്തിലും പുരാതന അവശിഷ്ടങ്ങൾ രൂപാന്തരപ്പെട്ടാണ് രൂപാന്തര ശിലാ പ്രതലം സൃഷ്ടിച്ചത്. ദക്ഷിണേന്ത്യയുടെ ഭൂരിഭാഗവും രൂപപ്പെടുന്ന ഈ പാറകളും അനുബന്ധ പാറകളും ഗോണ്ട്വാനലാൻഡ് എന്ന ഒരൊറ്റ തെക്കൻ ഭൂപ്രദേശത്തിന്റെ ഭാഗമായിരുന്നുവെന്ന് പ്ലേറ്റ് ടെക്റ്റോണിക്സ് സിദ്ധാന്തം സൂചിപ്പിക്കുന്നു. ഏകദേശം 200 ദശലക്ഷം വർഷങ്ങൾക്ക് മുമ്പ്, ഭൂമിയുടെ ആവരണത്തിനുള്ളിലെ ശക്തികൾ ദക്ഷിണ അർദ്ധഗോളത്തിന്റെ ഭൂപ്രദേശങ്ങളെ വേർപെടുത്താൻ തുടങ്ങി. ഇന്ത്യയെയും ശ്രീലങ്കയെയും പിന്തുണയ്ക്കുന്ന ഒരു പുറംതോട് വടക്കുകിഴക്ക് ഭാഗത്തേക്ക് നീങ്ങി. ഏകദേശം 45 ദശലക്ഷം വർഷങ്ങൾക്ക് മുമ്പ്, ഇന്ത്യൻ പ്ലേറ്റ് ഏഷ്യൻ ഭൂപ്രദേശവുമായി കൂട്ടിയിടിച്ച് ഉത്തരേന്ത്യയിൽ ഹിമാലയം ഉയർത്തി. അത് സാവധാനത്തിൽ ഇന്നത്തെ കാലത്തേക്ക് മുന്നേറിക്കൊണ്ടിരിക്കുന്നു. ശ്രീലങ്കയിൽ ഭൂകമ്പമോ വലിയ അഗ്നിപർവ്വത സംഭവങ്ങളോ അനുഭവപ്പെടുന്നില്ല. കാരണം അത് പ്ലേറ്റിന്റെ മധ്യഭാഗത്ത് സഞ്ചരിക്കുന്നു.
അവലംബം
വർഗ്ഗം:ശ്രീലങ്കയുടെ ഭൂമിശാസ്ത്രം
എം.കെ. ശങ്കരൻ നമ്പൂതിരി
മലയാളിയായ ചലച്ചിത്രപിന്നണിഗായകനും കർണാടക ശാസ്ത്രീയസംഗീതജ്ഞനുമാണ് '''എം.കെ. ശങ്കരൻ നമ്പൂതിരി''' (ജനനം: 1971).
ജീവിതരേഖ
എറണാകുളം ജില്ലയിലെ പെരുമ്പാവൂരിൽ കഥകളി നടനും ഗായകനുമായ കൃഷ്ണൻ നമ്പൂതിരിയുടെയും അദിതി അന്തർജനത്തിന്റെയും ഇളയ മകനായി 1971-ൽ ജനിച്ചു. ചെറിയ കൃഷ്ണൻ നമ്പൂതിരി, നാരായണൻ നമ്പൂതിരി എന്നിവരാണ് സഹോദരന്മാർ. ബാലപ്രതിഭയെന്ന നിലയിൽ കുട്ടിക്കാലത്തേ സംഗീത രംഗത്ത് സജീവമായി. 1982 മുതൽ 85 വരെ നാലു വർഷം തുടർച്ചയായി കേരള സ്കൂൾ കലോത്സവത്തിൽ കർണാടക സംഗീത മത്സരത്തിൽ വിജയിയായിരുന്നു. മഹാത്മാഗാന്ധി സർവകലാശാല കലാപ്രതിഭയായും തെരഞ്ഞെടുക്കപ്പെട്ടു. സംഗീതത്തിൽ ബിരുദാനന്ദര ബിരുദം നേടി.
പെരുമ്പാവൂർ രവീന്ദ്രനാഥ്, ടി.വി. ഗോപാലകൃഷ്ണൻ, മാവേലിക്കര ആർ. പ്രഭാകര വർമ്മ, പാലക്കാട് കെ.വി. നാരായണ സ്വാമി എന്നിവരുടെ പക്കൽ സംഗീതം അഭ്യസിച്ചു. പതിനൊന്ന് വയസ്സു മുതൽ കച്ചേരികൾ അവതരിപ്പിച്ചു തുടങ്ങി.
പുറം കണ്ണികൾ
വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:മലയാളികളായ കർണ്ണാടകസംഗീതജ്ഞർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:1971-ൽ ജനിച്ചവർ
രമേഷ് പിഷാരടി
ഒരു മലയാളചലച്ചിത്ര സംവിധായകനും, നടനും, സ്റ്റേജ് കലാകാരനുമാണ് രമേഷ് പിഷാരടി.
ജീവ ചരിത്രം
2008-ൽ പുറത്തിറങ്ങിയ 'പോസിറ്റീവ്' എന്ന സിനിമയിലൂടെയാണ് പിഷാരടി ചലച്ചിത്ര ലോകത്ത് പ്രവേശിച്ചത്. അദ്ദേഹം തന്റെ പ്രാഥമിക വിദ്യാഭ്യാസം പൂർത്തിയാക്കിയത് കേന്ദ്രീയ വിദ്യാലയത്തിലും, കാരിക്കോട് സർക്കാർ ഹൈസ്കൂളിലും, പിന്നെ പ്രീഡിഗ്രി പൂർത്തീകരിച്ചത് തലയോലപ്പറമ്പിലെ ദേവസ്വം ബോർഡ് കോളേജിലാണ്. ചലച്ചിത്ര ലോകത്ത് എത്തുന്നതിന് മുൻപ് സലിം കുമാറിന്റെ മിമിക്രി ട്രൂപ്പായ 'കൊച്ചിൻ സ്റ്റാലിയൻസി'ൽ രമേഷ് പിഷാരടി പ്രവർത്തിച്ചിട്ടുണ്ട്. ഏഷ്യാനെറ്റ് പ്ലസ് ചാനലിൽ ധർമ്മജൻ ബോൾഗാട്ടിയോടൊപ്പം ബ്ലഫ് മാസ്റ്റേഴ്സ് എന്ന ഹാസ്യപരിപാടിയുടെ അവതാരകനായി ശ്രദ്ധിക്കപ്പെട്ടു. 2018 ൽ പഞ്ചരവർണ്ണതത്ത എന്ന ചിത്രത്തിലൂടെ പിഷാരടി ചലച്ചിത്രസംവിധായകനായി അരങ്ങേറ്റം കുറിച്ചു. നവംബർ 1 ന് മമ്മൂട്ടിയെ നായകനാക്കി 'ഗാനഗന്ധർവൻ' എന്ന പേരിൽ തന്റെ അടുത്ത ചിത്രം പ്രഖ്യാപിച്ചു.
ടിവി
ഏഷ്യാനെറ്റിൽ "ബഡായി ബംഗ്ലാവ്" എന്ന ഹാസ്യപരിപാടിയിൽ അവതാരകനായിരുന്നു.
അവലംബങ്ങൾ
വർഗ്ഗം:മലയാളചലച്ചിത്രനടന്മാർ വർഗ്ഗം:ഏപ്രിൽ 5-ന് ജനിച്ചവർ വർഗ്ഗം:1983-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ആർട്ടിസ്റ്റ് പി.ജെ. ചെറിയാൻ
മലയാളിയായ ആദ്യ മലയാളചലച്ചിത്രനിർമ്മാതാവാണ് '''ആർട്ടിസ്റ്റ് പി.ജെ. ചെറിയാൻ എന്നറിയപ്പെടുന്ന പി.ജെ. ചെറിയാൻ'''. ചിത്രകാരൻ, വാസ്തുശില്പി, ഫോട്ടോഗ്രാഫർ, നടൻ, നാടകപ്രവർത്തകൻ എന്നീ നിലകളിൽ ഇദ്ദേഹം ശ്രദ്ധേയനായിരുന്നു. കൊച്ചി രാജ്യസഭയുടെ ആസ്ഥാന കലാകാരനും ചിത്രമെഴുത്തുകാരനും ചിത്രമെടുപ്പുകാരനും ചെറിയാനായിരുന്നു. എണ്ണച്ഛായ ചിത്രമെഴുത്തിൽ വിദഗ്ദ്ധനായിരുന്നു ചെറിയാൻ. കേരളത്തിൽ സ്ഥിരം നാടകവേദി എന്ന ആശയം ആദ്യമായി അവതരിപ്പിച്ചത് ചെറിയാനാണ്. ഞാറയ്ക്കൽ സന്മാർഗ വിലാസ നടനസഭയും ഇദ്ദേഹം സ്ഥാപിച്ചു.
നിർമ്മല എന്ന ചലച്ചിത്രമാണ് ഇദ്ദേഹം നിർമ്മിച്ചത്. 1891-ൽ എറണാകുളത്ത് ജനിച്ചു. 1948-ലാണ് കേരള ടാക്കീസിന്റെ പേരിൽ മലയാളത്തിലെ നാലാമതു ചിത്രമായ നിർമ്മല നിർമ്മിക്കുന്നത്.
മാവേലിക്കര രാജാരവിവർമ്മ ചിത്രകലാ വിദ്യാലയത്തിന്റെ സ്ഥാപകരിലൊരാളും പ്രധാന അദ്ധ്യാപകനുമായിരുന്നു ചെറിയാൻ. 1927-ൽ കേരളത്തിലെ ആദ്യ ഫോട്ടോ സ്റ്റുഡിയോ ആയ റോയൽ സ്റ്റുഡിയോ കൊച്ചിയിൽ സ്ഥാപിച്ചതും ഇദ്ദേഹമാണ്. സ്നേഹസീമ എന്ന ചലച്ചിത്രത്തിൽ വൈദികന്റെ വേഷം അവതരിപ്പിച്ചു. 1965-ൽ പോൾ ആറാമൻ മാർപ്പാപ്പ ഷെവലിയർ ബഹുമതി നൽകി.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രനിർമ്മാതാക്കൾ വർഗ്ഗം:കേരളത്തിലെ ചിത്രകാരന്മാർ വർഗ്ഗം:മലയാളചലച്ചിത്രനടന്മാർ വർഗ്ഗം:മലയാളനാടകനടന്മാർ
ഐശ്വര്യ വിദ്യ രഘുനാഥ്
കർണ്ണാടകസംഗീതരംഗത്തെ ഒരു ഗായികയാണ് ഐശ്വര്യ വിദ്യ രഘുനാഥ് (Aishwarya Vidhya Raghunath). യുവഗായകരിൽ വളരെ ശ്രദ്ധേയയാണ് ഐശ്വര്യ. മൂന്നാം വയസ്സുമുതൽ സംഗീതരംഗത്തുള്ള ഐശ്വര്യ ആകാശവാണിയിലും ദൂരദർശനിലും എ ഗ്രേഡ് ഗായികയാണ്.
സംഗീതജീവിതം
പൂർണ്ണമായ ആദ്യ കച്ചേരി പതിമൂന്നാം വയസ്സിൽ നടത്തിയ ഐശ്വര്യ തുടർന്ന് ഇന്ത്യയിലെങ്ങും വിദേശത്തും നിരവധി കച്ചേരികൾ നടത്തിക്കൊണ്ടിരിക്കുന്നു.
സംഗീതകലാചാര്യ സീതാലക്ഷ്മി വെങ്കട്ടരാമൻ, പദ്മഭൂഷൻ ശ്രീ. പി. എസ്. നാരായണസ്വാമി, സംഗീതകലാസാഗരം ശ്രീ. വേഗവാഹിനി വിജയരാഘവൻ എന്നിവരുടെ ശിക്ഷണത്തോടേ ശെമ്മാങ്കുടിയുടെയും വീണാ ധനമ്മാളുടെയും ബാണി നേടാൻ ഐശ്വര്യയ്ക്കായി.
ഐശ്വര്യയുടെ ശൈലി ക്ലാസിക്കലിസത്തിന്റെയും സ്വാഭാവികതയുടെയും ഒരു സംയോജനമാണ്, ചാരുതയുടെ സ്പർശനത്തോടുകൂടിയതും അതിന്റെ ശുദ്ധതയ്ക്കും വ്യക്തതയ്ക്കും ആകർഷണീയതയ്ക്കും പേരുകേട്ടതുമാണ്. അവരുടെ അനുരണനവും മൃദുലവുമായ ശബ്ദം എപ്പോഴും പ്രേക്ഷകരെ ആകർഷിക്കുന്നു. അവരുടെ കച്ചേരികൾ സൗന്ദര്യാത്മക കൃപയും കേന്ദ്രീകൃത സമീപനവും കൊണ്ട് അടയാളപ്പെടുത്തിയിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:വനിതാ കർണ്ണാടകസംഗീതജ്ഞർ
ഹെഡ്ലൈൻ പണപ്പെരുപ്പം
ഒരു സാമ്പത്തികവ്യവസ്ഥയ്ക്കുള്ളിലെ മൊത്തത്തിലെ പണപ്പെരുപ്പത്തിന്റെ ഒരളവുകോലാണ് ഹെഡ്ലൈൻ പണപ്പെരുപ്പം. ഭക്ഷ്യവസ്തുക്കളുടെയും ഊർജ്ജത്തിന്റെയും വിലയിലെ പെട്ടെന്നുണ്ടാകുന്ന വർദ്ധനയും മറ്റും ഇതിനെ ബാധിക്കുന്നുണ്ട്. ഇതുകാരണം ഹെഡ്ലൈൻ പണപ്പെരുപ്പം സാമ്പത്തികരംഗത്തിന്റെ നിലവിലുള്ള യഥാർത്ഥ ചിത്രം വെളിപ്പെടുത്തുന്നില്ല. ഇത് കോർ പണപ്പെരുപ്പത്തിൽ നിന്ന് വ്യത്യസ്തമാണ്.
വർഗ്ഗം:സാമ്പത്തികശാസ്ത്രം വർഗ്ഗം:നാണയപ്പെരുപ്പം
മത്സരം (ചലച്ചിത്രം)
അനിൽ സി. മേനോന്റെ സംവിധാനത്തിൽ കലാഭവൻ മണി, വിജയരാഘവൻ, തിലകൻ, കാർത്തിക, ശ്രീവിദ്യ, സുജിത എന്നിവർ പ്രധാനവേഷങ്ങളിൽ അഭിനയിച്ച് ജനുവരി 2004-ൽ പുറത്തിറങ്ങിയ ഒരു മലയാളചലച്ചിത്രമാണ് മത്സരം. മാളവിക ഫിലിംസിന്റെ ബാനറിൽ കെ.വി. കലാധരൻ, തോബിയാസ്, ഷോജ എന്നിവർ ചേർന്ന് നിർമ്മിച്ച ഈ ചിത്രം മാളവിക റിലീസ്, ശിവശക്തി എന്നിവർ വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവ നിർവ്വഹിച്ചത് ടി.എ. ഷാഹിദ് ആണ്.
പുറത്തേക്കുള്ള കണ്ണികൾ
വർഗ്ഗം:2004-ൽ പുറത്തിറങ്ങിയ മലയാളചലച്ചിത്രങ്ങൾ
നംടോക്ക് മി സുരിൻ ദേശീയോദ്യാനം
നംടോക്ക് മി സുരിൻ ദേശീയോദ്യാനം തായ്‌ലാന്റിലെ മി ഹോങ് സൺ പ്രവിശ്യയിൽ സ്ഥിതിചെയ്യുന്ന ദേശീയോദ്യാനങ്ങളിലൊന്നാണ്. വെള്ളച്ചാട്ടങ്ങൾ, ഗുഹകൾ, മലനിരകൾ എന്നിവയുൾപ്പെടുന്ന ഈ ദേശീയോദ്യാനത്തിന്റെ ഏറ്റവും വലിയ സവിശേഷത മി സുരിൻ വെള്ളച്ചാട്ടം ആണ്. 1981-ൽ നാമനിർദ്ദേശം ചെയ്യപ്പെട്ട തായ്‌ലാന്റിലെ 37 -ാമത്തെ ദേശീയോദ്യാനമാണിത്.
ഭൂമിശാസ്ത്രം
നംടോക്ക് മി സുരിൻ ദേശീയോദ്യാനം തായ്‌ലാന്റിലെ മി ഹോങ് സൺ പ്രവിശ്യയിൽ ഖുൻ യാം, മി ഹോങ് സൺ എന്നീ ജില്ലകളിലായി 399 ചതുരശ്രകിലോമീറ്റർ വിസ്തീർണ്ണത്തിൽ സ്ഥിതിചെയ്യുന്നു. 1,700 മീറ്റർ ഉയരത്തിൽ ഡോയി പുയി കൊടുമുടി തനോൻ തോങ് ചായി മേഖലയിൽ 300 മീറ്റർ മുതൽ 1,700 മീറ്റർ വരെ പൊക്കമുള്ള വിവിധതരം കൊടുമുടികളോടൊപ്പം ഈ ദേശീയോദ്യാനത്തിൽ സ്ഥിതിചെയ്യുന്നു.
അവലംബം
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
സെലെനിസെറിയസ് കോസ്റ്റാറിസെനെസിസ്
സെലിനിസെറിയസ് കോസ്റ്ററിസെൻസിസ്, അഥവാ ഹൈലോസെറിയസ് കോസ്റ്ററിസെൻസിസ്, കോസ്റ്റാറിക്കൻ പിതായ അല്ലെങ്കിൽ കോസ്റ്റാറിക്കൻ ഡ്രാഗൺ ഫ്രൂട്ട് എന്നെല്ലാംഅറിയപ്പെടുന്ന ഇത് മധ്യ അമേരിക്കയിലും വടക്കുകിഴക്കൻ തെക്കേ അമേരിക്കയിലും ഉള്ള ഒരു കള്ളിച്ചെടിയാണ്. ഈ ഇനം അതിന്റെ പഴങ്ങൾക്കായി വാണിജ്യാടിസ്ഥാനത്തിൽ വളർത്തുന്നു, ഇതിനെ പിതായ അല്ലെങ്കിൽ ഡ്രാഗൺ പഴം എന്ന് വിളിക്കുന്നു, എന്നാൽ വലിയ പൂക്കളുള്ള ഒരു അലങ്കാര മുന്തിരിവള്ളി കൂടിയാണിത്. സെലെനിസെറിയസ് മൊണാകാന്തസിൽ നിന്ന് ഈ ഇനം വ്യത്യസ്തമായിരിക്കില്ല.
വിവരണം
ലഘുചിത്രം| ഒരു പിതായ പഴം പകുതിയായി മുറിച്ചുവച്ചത്
ടാക്സോണമി
ഈ ജീവിവർഗങ്ങളുടെ സ്വത്വവും നാമകരണവും ഒരുപോലെ പ്രശ്‌നകരമാണ്. പേര് Cereus trigonus var. 1902-ൽ ഫ്രെഡറിക് വെബർ ആണ് കോസ്റ്ററിസെൻസിസ് പ്രസിദ്ധീകരിച്ചത്. കോസ്റ്റാറിസെൻസിസ് എന്ന വിശേഷണം കോസ്റ്റാറിക്കയെ സൂചിപ്പിക്കുന്നു, അവിടെ അത് സ്വദേശമാണ്. വെബർ വിവരിച്ച സസ്യത്തിന് സെറിയസ് ട്രൈഗോണസ് പോലെ ത്രികോണാകൃതിയിലുള്ള തണ്ട് ഉണ്ടായിരുന്നു, പക്ഷേ "കൂടുതൽ ഗ്ലോക്കസ് തണ്ട് കൊണ്ട് വേർതിരിച്ചിരിക്കുന്നു, പ്രത്യേകിച്ച് അതിന്റെ പഴങ്ങൾ, അത്രയും വലുതും എന്നാൽ കൂടുതൽ ഗോളാകൃതിയും, ചെതുമ്പൽ കുറവും, വളരെ അതിലോലമായ രുചിയുള്ള കടും ചുവപ്പ് നിറത്തിലുള്ള പൾപ്പ് നിറഞ്ഞതുമാണ്." പിതായ അഥവാ ഡ്രാഗൺ ഫ്രൂട്ട്എന്നറിയപ്പെടുന്ന ഇതിന്റെ പഴത്തിന് ഭക്ഷ്യവസ്ത്റ്റു എന്ന നിലയിൽ കോസ്റ്റാറിക്കയിൽ ഇത് വളരെ വിപണിമൂല്യം ഉള്ളതായി പറയപ്പെടുന്നു. വെബർ പ്ലാന്റിന്റെ ഒരു ഫോട്ടോ പരാമർശിച്ചു, എന്നാൽ 2017 വരെ ഇത് കണ്ടെത്തിയില്ല, അതിനാൽ പേരിന് ഒരു തരം ഇല്ലായിരുന്നു. 1909-ൽ ബ്രിട്ടണും റോസും ചേർന്ന് ഈ ചെടിയെ ഹൈലോസെറിയസ് ജനുസ്സിലേക്ക് മാറ്റുകയും ഹൈലോസെറിയസ് കോസ്റ്ററിസെൻസിസ് എന്ന മുഴുവൻ ഇനമായി വളർത്തുകയും ചെയ്തു.
2017 ലെ ഒരു മോളിക്യുലാർ ഫൈലോജെനെറ്റിക് പഠനം, ഹൈലോസെറിയസ് ജനുസ്സ് സെലിനിസെറിയസിൽ ഉൾപ്പെട്ടെതാണെന്ന് കാണിക്കുന്ന മുൻ ഗവേഷണം സ്ഥിരീകരിച്ചു, അതിനാൽ ഹൈലോസെറിയസിന്റെ എല്ലാ ഇനങ്ങളും സെലിനിസെറിയസിലേക്ക് മാറ്റപ്പെട്ടു, ഈ ഇനം സെലിനിസെറിയസ് കോസ്റ്റാറിസെൻസിസ് ആയി മാറി. എന്നിരുന്നാലും, ഒരു തരത്തിന്റെ അഭാവത്തിൽ, പേരുകൾ പ്രശ്നമായി തുടർന്നു. 2021-ൽ, ഒരു ലെക്‌ടോടൈപ്പ് നിയുക്തമാക്കി, ഈ പേര് ഇന്റർനാഷണൽ പ്ലാന്റ് നെയിംസ് ഇൻഡക്സും  പ്ലാൻറ്സ് ഓഫ് ദി വേൾഡ് ഓൺലൈനും അംഗീകരിച്ചു.
ഈ ഇനത്തെ "വേണ്ടപോലെ മനസ്സിലാക്കിയിട്ടില്ല" എന്ന് വിശേഷിപ്പിച്ചിരിക്കുന്നു. ഹൈലോസെറിയസ് കോസ്റ്ററിസെൻസിസ് എന്ന പേര് ഹൈലോസെറിയസ് പോളിറൈസസിന്റെ പര്യായമായി കണക്കാക്കപ്പെടുന്നു;  എന്നിരുന്നാലും, ''എച്ച്. സെലിനിസെറിയസ് മൊണാകാന്തസിന്റെ പര്യായമായി പോളിറൈസസിനെ'' മറ്റ് സ്രോതസ്സുകൾ കണക്കാക്കുന്നു. സെ.കോസ്റ്ററിസെൻസിസും സെ. മോണോകാന്തസും തമ്മിലുള്ള ബന്ധം, പ്രത്യേകിച്ച് അവ പ്രത്യേക ജീവികളാണോ എന്നതിന് കൂടുതൽ പഠനം ആവശ്യമാണ്.
വിതരണവും ആവാസ വ്യവസ്ഥയും
നിക്കരാഗ്വ മുതൽ വടക്കൻ പെറു വരെ ഈ ഇനം സ്വദേശമാണ്, അതിന്റെ സ്വാഭാവിക ശ്രേണി നിർണ്ണയിക്കാൻ പ്രയാസമാണ്, കാരണം ഇത് വ്യാപകമായി കൃഷി ചെയ്യപ്പെടുന്നു.സമുദ്രനിരപ്പിന് മുകളിൽ 0 – ഉയരത്തിൽ വരണ്ടതോ ഇലപൊഴിയും തീരദേശ വനങ്ങളിലാണ് ഇത് സംഭവിക്കുന്നത്. .
കൃഷി
എളുപ്പത്തിൽ കൃഷി ചെയ്യാവുന്ന, വേഗത്തിൽ വളരുന്ന എപ്പിഫൈറ്റ് അല്ലെങ്കിൽ സീറോഫൈറ്റ് ആണിത്. വേനൽക്കാലത്ത് ധാരാളം ഹ്യൂമസും ആവശ്യത്തിന് ഈർപ്പവും അടങ്ങിയ കമ്പോസ്റ്റും ആവശ്യമാണ്. ഇത് 10-ൽ താഴെ സൂക്ഷിക്കാൻ പാടില്ല °C (50 °F) ശൈത്യകാലത്ത്. അർദ്ധ തണലിലും സൂര്യപ്രകാശത്തിലും വളർത്താം. വസന്തത്തിന്റെ തുടക്കത്തിൽ അധിക വെളിച്ചം വളർന്നുവരുന്ന ഉത്തേജിപ്പിക്കും. വേനൽക്കാലത്ത് അല്ലെങ്കിൽ ശരത്കാലത്തിലാണ് പൂക്കൾ.
എം.എസ്. ആന്ദ്രനോവ്
മലയാള ഭാഷാ ചരിത്രത്തിലും ഭാഷാ ഘടനയിലും ശ്രദ്ധേയമായ സംഭാവനകൾ നൽകിയ പണ്ഡിതനാണ് മിഖായേൽ സെർഗേവിച്ച് ആന്ദ്രനോവ് എന്ന '''എം.എസ്. ആന്ദ്രനോവ്(1931 - 2009)'''. ദ്രാവിഡ ഭാഷാ ശാസ്ത്രജ്ഞനായ ഇദ്ദേഹത്തിന്റെ മുഖ്യ സംഭാവനകളിലൊന്നാണ് A Grammar of Malayalam Language in Historical treatment എന്ന ഗ്രന്ഥം. ഇതു കൂടാതെ Malayalam Language എന്ന ഗ്രന്ഥത്തിൽ മലയാളത്തിന്റെ ഭാഷാ സ്വരൂപം ലഘുവായി വിവരിച്ചിട്ടുണ്ട്. വാ റഷ്യയിൽ ഇന്ത്യൻ ഭാഷാപഠനങ്ങൾക്ക് നേതൃത്വം നൽകി. 38000 വാക്കുകളുള്ള റഷ്യൻ മലയാളം നിഘണ്ടുവും ഇദ്ദേഹം പ്രസിദ്ധീകരിച്ചു.
ജീവിതരേഖ
സ്കൂൾ വിദ്യാർഥിയായിരിക്കുമ്പോൾ തന്നെ ഭാരതീയ ഭാഷകളോട് താൽപ്പര്യം തോന്നിയ ആന്ദ്രനോവ് ദേവനാഗരി ലിപി സ്വയം പഠിച്ചു. ബംഗാളി ഭാഷയിലായിരുന്നു അദ്ദേഹത്തിനു താൽപ്പര്യം. മോസ്കോ ഇൻസ്റ്റിറ്റ്യൂട്ട് ഓഫ് ഓറിയന്റൽ സ്റ്റഡീസിൽ നിന്ന് 1954 ൽ എം.എ നേടി. ബംഗാളിയിലെ ദ്രാവിഡ ഭാഷാ സ്വാധീനം ആയിരുന്നു. അദ്ദേഹത്തിന്റെ പ്രബന്ധവിഷയം. പിന്നീട് തമിഴ് ഭാഷയിൽ ശ്രദ്ധ കേന്ദ്രീകരിച്ചു. പോപ്പ്, ആർഡൻ എന്നിവരുടെയും എസ്. ബലിച, ജെറാസിം ലെബഡേവ് എന്നീ റഷ്യൻ എഴുത്തുകാരുടെയും കൃതികളിൽ നിന്ന് അദ്ദേഹം തമിഴ് പഠിച്ചു. പി. സോമസുന്ദരം, കെ. സുബഹ്മണ്യം എന്നിവരുടെ കീഴിൽ മോസ്ക്കോയിൽ തമിഴ് പഠിക്കാനും അദ്ദേഹത്തിന് അവസരം ലഭിച്ചു. 1958 ൽ മദ്രാസ് സർവ്വകലാശാലയിൽ വന്ന് തമിഴിൽ ഉന്നതപഠനം നടത്തി. മോസ്കോയിൽ എത്തി തമിഴ് ഭാഷയെ ആസ് പദമാക്കിയുള്ള ഗവേഷണ പ്രബന്ധം സമർപ്പിക്കുകയും ഡോക്ടറേറ്റ് നേടുകയും ചെയ്തു. 1971 ൽ തമിഴിനെക്കുറിച്ചുള്ള പഠനത്തിനു ഡീലിറ്റ് ബിരുദം നേടി. തമിഴ്, കന്നഡ, ബ്രാഹുയി എന്നീ ഭാഷകളെക്കുറിച്ചും ബ്രാഹ്മി ലിപിയെക്കുറിച്ചും പഠനങ്ങൾ പ്രസിദ്ധീകരിച്ചു. ദ്രാവിഡഭാഷാശാസ്ത്ര രംഗത്ത് പ്രചാരം നേടിയ പുസ്തകങ്ങളാണ് ആന്ദ്രനോവിന്റെ ദ്രാവിഡഭാഷകൾ, ദ്രാവിഡഭാഷാശാസ്ത്രം എന്നിവ. സാഹിത്യഭാഷ, നാട്ടുമൊഴികൾ, മാനകഭാഷ എന്നിവയെല്ലാം ഉൾപ്പെടുത്തിക്കൊണ്ടുള്ള വിവരണമാണ് ആന്ദ്രനോവ് A Grammar of Malayalam Language in Historical Treatment എന്ന പുസ്തകത്തിൽ പിന്തുടർന്നിരിക്കുന്നത്.
അവലംബം
വർഗ്ഗം:വ്യാകരണഗ്രന്ഥകർത്താക്കൾ വർഗ്ഗം:മലയാള വ്യാകരണ ഗ്രന്ഥങ്ങൾ വർഗ്ഗം:മലയാളവ്യാകരണം വർഗ്ഗം:നിഘണ്ടു കർത്താക്കൾ
നാഗരിക താപ ദ്വീപ്
ഇതും കാണുക
ആഗോള താപനം
ചന്ദ്രേഷ് കുമാരി
പതിനഞ്ചാം ലോക്സഭയിലെ അംഗമാണ് ചന്ദ്രേഷ് കുമാരി കടോച്. ഇന്ത്യൻ പാർലമെന്റിലെ അധോസഭയായ ലോക്സഭയിൽ രാജസ്ഥാനിലെ ജോധ്പൂർ ലോക്സഭാമണ്ഡലത്തെയാണ് പ്രതിനിധീകരിക്കുന്നത്. . 2012 ഒക്ടോബർ 28 നു കേന്ദ്ര സാംസ്കാർകവകുപ്പ് മന്ത്രിയായി ചുമതലയേറ്റു.
ആദിച്ചനല്ലൂർ അനിൽകുമാർ
കേരളീയനായ സംഗീതജ്ഞനും ഘടം വാദകനുമാണ് ആദിച്ചനല്ലൂർ അനിൽകുമാർ. കേരള സംഗീത നാടക അക്കാദമിയുടെ കലാശ്രീ പുരസ്കാരം ലഭിച്ചിട്ടുണ്ട്. യൂറോപ്യൻ യൂണിയൻ രാജ്യങ്ങൾ ഉൾപ്പെടെ നിരവധി വിദേശ രാജ്യങ്ങളിൽ സംഗീത പരിപാടികൾ അവതരിപ്പിച്ചിട്ടുണ്ട്.
ചന്ദ്രേഷ് കുമാരി
അവലംബം
വർഗ്ഗം:1944-ൽ ജനിച്ചവർ
ആദിച്ചനല്ലൂർ അനിൽകുമാർ
ജീവിതരേഖ
കൊല്ലം ജില്ലയിലെ ആദിച്ചനല്ലൂരിൽ വെളിച്ചിക്കാല, മൃത്യുഞ്ജയൻ പിള്ളയുടെയും അംബികാമ്മയുടെയും മകനാണ്. സ്വാതിതിരുനാൾ സംഗീത കോളേജിൽനിന്ന് ഗാനഭൂഷണവും പിന്നീട് ഗാനപ്രവീണും പാസ്സായി. ഡോ. കെ.ജെ.യേശുദാസ്, ടി. എൻ.ശേഷഗോപാലൻ, ടി.വി.ശങ്കരനാരായണൻ, ഡോ. ബാലമുരളീകൃഷ്ണ, നെയ്യാറ്റിൻകര വാസുദേവൻ, ഡോ. എൻ.രമണി, എം.ജി.രാധാകൃഷ്ണൻ തുടങ്ങിയ പ്രമുഖരോടൊപ്പം ഘടം വായിച്ചിട്ടുണ്ട്.
അവലംബം
വർഗ്ഗം:മലയാളികളായ കർണ്ണാടകസംഗീതജ്ഞർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:കൊല്ലം ജില്ലയിൽ ജനിച്ചവർ വർഗ്ഗം:ഘടം വാദകർ
ഗ്യാസ്ട്രോസ്കോപ്പി പരിശോധന
ദഹനവ്യൂഹത്തിലെ പ്രധാന ഘടനങ്ങളെ അന്തർദർശനിയിലൂടെ നിരീക്ഷിക്കുന്ന എൻഡോസ്കോപ്പി പരിശോധനയാണ് ഇസൊഫാഗോഗ്യാസ്ട്രോഡുഒഡിനോ എൻഡോസ്കോപ്പി (oesophagogastroduodeno endosopy). ലളിതമായി ഗ്യാസ്ട്രോസ്കോപ്പി എന്നു മാത്രമായി ചുരുക്കാറുണ്ട്.
അന്നപഥത്തിന്റെ മേൽഭാഗം എന്ന് വിശേഷിപ്പിക്കുന്ന (upper gastrointestinal tract) ഭാഗത്തെ ഗ്രസനി (pharynx), ആമാശയം(stomach), ചെറുകുടലിന്റെ duodenum എന്നിവയുടെ ആരോഗ്യസ്ഥിതി്യറിയാനും രോഗനിർണ്ണയപരിശോധനകൾക്കായും ആണ് ഗ്യാസ്ടോസ്കോപ്പി നിർവ്വഹിക്കുന്നത്.
പരിശോധന രീതി
പരിശോധനയ്ക്ക് നാലു മണിക്കൂറോ അതിലേറേയോ മുമ്പ് മുതൽക്ക് ആഹരിക്കാതിരിക്കേണ്ടതാണ്. കാലി വയറ്റിലായിരിക്കും പരിശോധന.
പരിശോധനകുഴൽ കടന്നു പോകുന്ന പഥത്തിൽ മരവിപ്പ് തോന്നാൻ ദ്രവ രൂപത്തിലുള്ള അനസ്തേഷ്യ മരുന്നു കുടിക്കാൻ നൽകുന്നു. ആശങ്കാലുക്കളും, ആകാംക്ഷാഭരിതരുമായവർക്ക് മയങ്ങാൻ മരുന്നു കൊടുക്കാറുണ്ട്. അപൂർവ്വം സന്ദർഭങ്ങളിൽ ജനറൽ അനസ്തീഷ്യ നൽക്കാറുണ്ട്.
രോഗി ഇടത്തു വശം ചെരിഞ്ഞു കിടക്കുന്നു. വായ് തുറന്നിരിക്കാനും കുഴൽ കടിക്കാതിരിക്കാനുമായുള്ള മൗത്ത് ഗാർഡ് വായിൽ വച്ച ശേഷം സാവാധാനത്തിൽ കുഴൽ (എൻഡോസ്കോപ്പ്) നാക്കിനുമുകളിലൂടെ തൊണ്ടയിലേക്കും, പിന്നെ മെല്ലെ താഴോട്ടും തള്ളുന്നു.
ഗ്രസനി (pharynx), അന്നനാളി (oesophagus) എന്നിവ ദർശനിയിലൂടെ സൂക്ഷ്മായി നിരീക്ഷിച്ച് കൊണ്ടായിരിക്കും കുഴൽ മുന്നേറുന്നത്. ആമാശയവും കടത്തി കുഴൽ ചെറുകുടലിലെ duodenum ത്തിലെത്തി പരിശോധന നടത്തിയ ശേഷം പിൻ വലിക്കൽ തുടങ്ങുന്നു. തിരികെ ആമാശയത്തിൽ കൊണ്ടുവന്ന് ആമാശയം വിപുലമായി  നിരീക്ഷിക്കുന്നു.
ചിലപ്പോൾ നിരീക്ഷണം മാത്രം പോരാതെ വന്നേക്കാം. ബയോപ്സി പരിശോധനയ്കായി പലപ്പോഴും ടിഷ്യു സാമ്പിൾ എടുകാറുണ്ട്.അതിനായി എൻഡോസ്കോപ്പുകൾ സജീകരിച്ചിട്ടുണ്ട്.. ഈ സമയങ്ങളിലെല്ലാം പരിശോധന ഭാഗങ്ങൾ ഫോട്ടൊഗ്രാഫ് ചെയ്യാനും സാധിക്കുന്നു.
കുട്ടി റേഡിയോ
കാസറഗോഡ് ജില്ലയിലെ തച്ചങ്ങാട് ഗവ.ഹൈസ്കൂളിൽ കമ്മ്യൂണിറ്റി റേഡിയോ മാതൃകയിൽ ആരംഭിച്ച റേ‍ഡിയോ ആണ് കുട്ടി റേഡിയോ. സർഗ്ഗാത്മകതയ്ക്ക് റേ‍ഡിയോ ആവിഷ്ക്കാരം എന്നതാണ് കുട്ടി റേഡിയോയുടെ സന്ദേശം. തച്ചങ്ങാട് ഗവ.ഹൈസ്കൂളിലെ അധ്യാപക-അനധ്യാപകജീവനക്കാരുടേയും പി.ടി.എ, മദർ പി.ടി.എ, എസ്.എം.സി കമ്മിറ്റികളുടെ സഹകരണത്തോടെയും നടപ്പാക്കുന്ന അക്കാദമിക പദ്ധതിയാണിത്. നാഷണൽ കരിക്കുലം ഫ്രയിം വർക്കിൽ നിന്നും ആശയസമീകരണം നടത്തി വിദ്യാർത്ഥികളുടെ പൂർണ്ണപങ്കാളിത്തത്തോടെ നടപ്പിലാക്കുന്നതിനാലാണ് ഈ പദ്ധതിക്ക് 'കുട്ടി റേ‍ഡിയോ' എന്ന പേർ നൽകിയത്. തച്ചങ്ങാട് ഗവ.ഹൈസ്കൂളിലെ 35 ക്ലാസ്സ് മുറികൾ, ലൈബ്രറി, ലാബ്, ഭക്ഷണ ശാല എന്നിവിടങ്ങളിൽ ഘടിപ്പിച്ച സ്പീക്കറിലൂടെയാണ് റേഡിയോ പരിപാടികൾ കുട്ടികളിലേക്കും അധ്യാപക, ജീവനക്കാരിലേക്കുമെത്തുക. പ്രത്യേകമായി ഒരുക്കിയിട്ടുളള റേഡിയോ സ്റ്റേഷനിൽ നിന്നാണ് സംപ്രേഷണം.ക്ലാസ്ല് പ്രവർത്തനങ്ങളെ ബാധീക്കാത്ത തരത്തിലാണ് പ്രവർത്തനം ക്രമീകരിച്ചിരിക്കുന്നത്.കുട്ടി റേഡിയോയുടെ സാങ്കേതിക വിഭാഗം കൈകാര്യം ചെയ്യുന്നത് ലിറ്റിൽ കൈറ്റ്സ് ഐ.ടി ക്ലബ്ബ് വിദ്യാർത്ഥികളാണ്. കുട്ടി റേഡിയോയുടെ ഔപചാരികമായ ഉദ്ഘാടനം നിർവ്വഹിച്ചത് 17-01-2018 ൽ കാസറഗോഡ് ജില്ലാ കലക്ടർ കെ.ജീവൻ ബാബുവാണ്. ലഘുചിത്രം|കുട്ടി റേഡിയോ ഉദ്ഘാടനം കാസറഗോഡ് ജില്ലാ കലക്ടർ കെ.ജീവൻ ബാബു നിർവ്വഹിക്കുന്നു.
കുട്ടി റേഡിയോയുടെ പ്രവർത്തന ഘടന
തച്ചങ്ങാട് ഗവ.ഹൈസ്കൂളിലെ അധ്യാപക-അനധ്യാപകജീവനക്കാരുടേയും പി.ടി.എ, മദർ പി.ടി.എ, എസ്.എം.സി കമ്മിറ്റികളുടെ സഹകരണത്തോടെയും നടപ്പാക്കുന്ന കുട്ടി റേ‍ഡിയോയുടെ ചുമതല പൂർണ്ണമായും വിദ്യാർത്ഥികൾക്കാണ്.ലാബ്,ലൈബ്രറി,സ്മാർട്ട് റൂം ,ഓഫീസ് തുടങ്ങി നാല്പത്തി ഏഴ്  മുറികളിൽ സൗണ്ട് ബോക്സുകൾ സജ്ജീകരിച്ചിട്ടുണ്ട്.പ്രത്യേകമായി ഒരുക്കിയിട്ടുളള റേഡിയോ സ്റ്റേഷനിൽ നിന്നാണ് സംപ്രേഷണം.ക്ലാസ്ല് പ്രവർത്തനങ്ങളെ ബാധീക്കാത്ത തരത്തിലാണ് പ്രവർത്തനം ക്രമീകരിച്ചിരിക്കുന്നത്.
കമ്മിറ്റി
എൽ.പി ,യുു.പി, എച്ച്. എസ് വിഭാഗങ്ങളിൽ നിന്നും മൂന്ന് വീതം അധ്യാപകർ ഉൾപ്പെടുന്ന കമ്മിറ്റിയാണ് ഇതിന് നേതൃത്വം കൊടുക്കുന്നത്. കൂടാതെ കുട്ടി റേ‍ഡിയോയ്ക്ക് ഒരു കൺവീനർ അധ്യാപകരിൽ ഒരാളായിരിക്കും. ഹെഡ് മിസ്ട്രസ്, സീനിയർ അസിസ്റ്റൻറ് ,സ്റ്റാഫ് സെക്രട്ടറി, ഐ.ടി കോ-ഓഡിനേറ്റർ എന്നിവരാണ് ഈ കമ്മിറ്റിക്ക് പ്രായോഗികവും സാങ്കേതികവുമായ നിർദ്ദേശങ്ങൾ നൽകുക. സാങ്കേതികമായ കാര്യങ്ങൾ നിർവ്വഹിക്കുന്നത് സ്കൂളിലെ തന്നെ കൈറ്റിന്റെ കീഴിലുള്ള് ലിറ്റിൽ കൈറ്റ്സ് ഐ.ടി ക്ലബ്ബ് വിദ്യാർത്ഥികളാണ്.
അവതരണം
ക്ലാസ്സ് അടിസ്ഥാനത്തിലാണ് പരിപാടികൾ അവതരിപ്പിക്കുക.വിജ്‍ഞാനവും വിനോദവും ഉൾക്കൊള്ളുന്ന പരിപാടികൾ മുൻകൂട്ടി റെക്കോർഡ് ചെയ്ത് പ്രക്ഷേപണം ചെയ്യും. കൂടാതെ തത്സമയ പ്രക്ഷേപണവുമുണ്ടാകും.
അവലംബം
വർഗ്ഗം:റേഡിയോ വർഗ്ഗം:കമ്മ്യൂണിറ്റി റേഡിയോ വർഗ്ഗം:കമ്മ്യുണിറ്റി റേഡിയോ നിലയങ്ങൾ വർഗ്ഗം:കേരളം വർഗ്ഗം:കാസർഗോഡ് വർഗ്ഗം:കാസർഗോഡ് ജില്ലയിലെ കലാലയങ്ങൾ
സ്നേഹത്തിന്റെ മുഖങ്ങൾ
എസ്.എൽ. പുരം സദാനന്ദൻ കഥ,തിരക്കഥ സംഭാഷണം എന്നിവ രചിച്ച് ഹരിഹരൻ സംവിധാനം ചെയ്ത് 1978ൽ പുറത്തിറങ്ങിയ മലയാളചലച്ചിത്രമാണ് സ്നേഹത്തിന്റെ മുഖങ്ങൾ. കെ. സി ജോയ് നിർമ്മിച്ച ഈ ചിത്രത്തിൽ പ്രേം നസീർ,മധു,ജയഭാരതി,വിൻസെന്റ് തുടങ്ങിയവർ പ്രധാനവേഷമിട്ടു. ഈ ചിത്രത്തിൽ മങ്കൊമ്പ് എഴുതിയ വരികൾക്ക് എം. എസ് വി ഈണം നൽകിയ ഗാനങ്ങളാണുള്ളത്.
താരനിര {{cite web||url=https://www.m3db.com/film/1894|title
സ്നേഹത്തിന്റെ മുഖങ്ങൾ (1978)|accessdate=2018-09-18|publisher=www.m3db.com}} ==
പാട്ടരങ്ങ്
ഗാനങ്ങൾ :മങ്കൊമ്പ് ഈണം : എം. എസ് വി
പുറത്തേക്കുള്ള കണ്ണികൾ
വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:നസീർ-ജയഭാരതി ജോഡി വർഗ്ഗം:മങ്കൊമ്പ് -ബാബുരാജ് ഗാനങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
തെവിദ ബെൻ ഷെയ്ഖ്
തെവിദ ബെൻ ഷെയ്ഖ് ( توحيدة بن الشيخ  ; കൂടാതെ തൗഹിദ ബെൻ ചെക്ക്, തൗഹിദ ബെൻ ചെക്ക്) (ജനുവരി 2, 1909 ടുണിസിൽ – ഡിസംബർ 6, 2010)  ഒരു ഫിസിഷ്യൻ ആയ ആദ്യത്തെ ആധുനിക ടുണീഷ്യൻ വനിതയാണ്. സ്ത്രീകളുടെ വൈദ്യശാസ്ത്രത്തിലും, പ്രത്യേകിച്ച് ഗർഭനിരോധന മാർഗ്ഗത്തിലും ഗർഭച്ഛിദ്രത്തിനുള്ള പ്രവേശനത്തിലും അവർ ഒരു പയനിയർ ആയിരുന്നു.
ആദ്യകാലങ്ങളിൽ
ലഘുചിത്രം| പാരീസിലെ AEMNA (ഉത്തര ആഫ്രിക്കൻ മുസ്ലീം വിദ്യാർത്ഥികളുടെ അസോസിയേഷൻ) യുടെ ടുണീഷ്യൻ അംഗങ്ങൾ ടുണീഷ്യയിലെ ടുണിസിലാണ് തെവിദ ബെൻ ഷെയ്ഖ് ജനിച്ചത്. അവരുടെ പ്രാഥമിക വിദ്യാഭ്യാസം ടുണീഷ്യയിലെ മുസ്ലീം പെൺകുട്ടികൾക്കായുള്ള ആദ്യത്തെ പൊതുവിദ്യാലയമായ ."ടുണീഷ്യൻ ദേശീയവാദികളും ലിബറൽ ഫ്രഞ്ച് പ്രൊട്ടക്റ്ററേറ്റ് അധികാരികളും" സ്ഥാപിച്ചതാണ്. ഈ സ്കൂളിൽ പഠിക്കുമ്പോൾ, ബെൻ ഷെയ്ഖ് അറബി, ഫ്രഞ്ച്, ഖുറാൻ പഠനവും ആധുനിക വിഷയങ്ങളും പഠിപ്പിച്ചു. അവർ സ്കൂൾ ഓഫ് മെഡിസിൻ, പോയി -ൽ വൈദ്യശാസ്ത്രത്തിൽ ബിരുദം നേടി. ടുണിസിലേക്ക് മടങ്ങിയെത്തിയപ്പോൾ, പ്രാദേശിക ഡോക്ടർമാർ അവരുടെ ബഹുമാനാർത്ഥം അവർക്ക് അത്താഴം നൽകി. ലഘുചിത്രം| ടുണീഷ്യയിൽ കുടുംബാസൂത്രണത്തിനായുള്ള ബോധവൽക്കരണ പ്രചാരണത്തിനിടെ തെവിദ ബെൻ ഷെയ്ഖ്. അക്കാലത്ത് ടുണീഷ്യ ഒരു ഫ്രഞ്ച് സംരക്ഷക രാജ്യമായിരുന്നു. സാമൂഹികമായി യാഥാസ്ഥിതികത പുലർത്തുന്ന ഒരു ഉന്നത ടുണീഷ്യൻ കുടുംബത്തിൽ നിന്നാണ് ബെൻ ഷെയ്ഖ് വന്നത്, അവളുടെ വിധവയായ അമ്മ സെക്കണ്ടറി സ്കൂൾ കഴിഞ്ഞ് ഫ്രാൻസിലേക്ക് പോകാൻ അവളെ അനുവദിക്കാൻ വിമുഖത കാണിച്ചു; എന്നിരുന്നാലും, അവളുടെ സെക്കൻഡറി സ്കൂൾ ഇൻസ്ട്രക്ടർമാരും ലൂയിസ് പാസ്ചർ ഇൻസ്റ്റിറ്റ്യൂട്ട് ഓഫ് ടുണിസിലെ ഡോക്ടറും (ഡോ. എറ്റിയെൻ ബർണറ്റ്) ബെൻ ഷെയ്ഖിന്റെ അമ്മയെ പ്രേരിപ്പിച്ചു.
പാരമ്പര്യം
2020 മാർച്ചിൽ, സെൻട്രൽ ബാങ്ക് ഓഫ് ടുണീഷ്യ പുറത്തിറക്കിയ പുതിയ 10- ദിനാർ ബാങ്ക് നോട്ടിൽ ഡോ. ബെൻ ഷെയ്ഖിന്റെ ചിത്രം ആലേഖനം ചെയ്തിട്ടുണ്ട്.
2021 മാർച്ച് 27-ന്, ഗൂഗിൾ അവളെ ഒരു ഗൂഗിൾ ഡൂഡിൽ കൊണ്ട് ആഘോഷിച്ചു.
റഫറൻസുകൾ
വർഗ്ഗം:2010-ൽ മരിച്ചവർ വർഗ്ഗം:1909-ൽ ജനിച്ചവർ
മേരി കിം ടിട്ല
ഒരു അമേരിക്കൻ പ്രസാധകയും, പത്രപ്രവർത്തകയും, മുൻ ടി.വി. റിപ്പോർട്ടറും സാൻ കാർലോസ് അപ്പാച്ചെ ഗോത്രത്തിലെ അംഗവുമായ മേരി കിം ടിട്ല (ജനനം: നവംബർ 24, 1960) 1987-ൽ അരിസോണയിൽ ട്യൂസണിലെ KVOA- യിൽ ആദ്യത്തെ അമേരിക്കൻ ഇന്ത്യൻ ടെലിവിഷൻ ജേർണലിസ്റ്റും, പിന്നീട് ഫീനിക്സിലെ കെപിഎൻഎക്സിൽ (KPNX) ജേർണലിസ്റ്റും 2008-ൽ അരിസോണയിലെ ആദ്യ കോൺഗ്രസണൽ ഡിസ്ട്രിക്റ്റിന്റെ സ്ഥാനാർത്ഥിയും ആയിരുന്നു. സാൻ കാർലോസ് അപ്പാച്ചെ ഗോത്രത്തിൽ പേരുവിവരം ചേർക്കപ്പെട്ട ഒരു അംഗമാണ് മേരി കിം ടിട്ല.
ഡെമോക്രാറ്റിക് പ്രൈമറി 1st ഡിസ്ട്രിക്ട് സീറ്റ് മത്സരം 2008 സെപ്തംബർ രണ്ടിനാണ് നടന്നത്. മുൻ അരിസോണ സംസ്ഥാന പ്രതിനിധിയും പ്രോസിക്യൂട്ടറുമായിരുന്ന ആൻ കിർക്ക്പാട്രിക്ക് 47% വോട്ടുനേടി ടിട്ലയെ പരാജയപ്പെടുത്തി. 33% വോട്ട് നേടിയ ടിട്ല രണ്ടാം സ്ഥാനത്ത് എത്തിയിരുന്നു. അഹ്വാതുകീ അറ്റോർണി ഹോവാർഡ് ശങ്കർ (14%), ഡെന്നിസ് കുഷിനിച്ച് കോർഡിനേറ്റർ ജെഫ്രി ബ്രൌൺ (6%),എന്നിവർ തൊട്ടടുത്ത സ്ഥാനത്തെത്തിയവരിൽ പ്രമുഖരായിരുന്നു. ഒക്ലഹോമ യൂണിവേഴ്സിറ്റിയിൽ നിന്നും ബിരുദം നേടിയ ടിട്ല വാൾട്ടർ ക്രൊങ്ക്കിറ്റ് സ്കൂൾ ഓഫ് ജേർണലിസം ആൻറ് മാസ് കമ്മ്യൂണിക്കേഷൻ അരിസോണ സ്റ്റേറ്റ് യൂണിവേഴ്സിറ്റിയിൽ നിന്നും മാസ്റ്റർ ബിരുദവും നേടി. 2006 നവംബറിൽ ക്രൊങ്ക്കിറ്റ് സ്കൂളിലെ അലുമ്നി ഹാൾ ഓഫ് ഫെയിമിൽ പ്രവേശിച്ചു. ഇപ്പോൾ ടിട്ല അരിസോണയിലെ മെസയിൽ സ്ഥിതി ചെയ്യുന്ന നാഷണൽ ഇന്ത്യൻ ട്രൈബൽ യൂത്ത് (UNITY) എക്സിക്യൂട്ടീവ് ഡയറക്ടർ സ്ഥാനം വഹിക്കുന്നു.
പുറം കണ്ണികൾ
വർഗ്ഗം:1960-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ വനിതാ പത്രപ്രവർത്തകർ
വിസ് ആൻഡ്രൂസ്
മലയാളത്തിലെ ആദ്യകാല നാടക ആചാര്യൻമാരിൽ ഒരാളായിരുന്നു വിസ് ആൻഡ്രൂസ്. മലയാളത്തിലെ ആദ്യ സംഗീത നാടകമായ ഇസ്താക്കി ചരിത്രം എഴുതിയത് ഇദ്ദേഹമാണ്. ചെല്ലാനം ഗ്രാമത്തിലാണ് വിസ് ജനിച്ചത്. നാൽപ്പത്തിയേഴിലധികം നാടകങ്ങൾ ഇദ്ദേഹം രചിച്ചിട്ടുണ്ട്.
ആർട്ടിസ്റ്റ് പി.ജെ. ചെറിയാൻ, സംഗീത സംവിധായകനും നടനുമായ വിമൽകുമാർ, ശിവപ്രസാദ്, വേലുക്കുട്ടി, അഗസ്റ്റിൻ ജോസഫ്, സെബാസ്റ്റ്യൻ കുഞ്ഞുകുഞ്ഞു ഭാഗവതർ എന്നിവരുടെ ഗുരുസ്ഥാനീയനായിരുന്നു ഇദ്ദേഹം.
അവലംബം
വർഗ്ഗം:മലയാളനാടകകൃത്തുക്കൾ
തം പ്ല-നംടോക്ക് ഫ സുയി ദേശീയോദ്യാനം
അവലംബം
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
മാർഗ്ഗി വിജയകുമാർ
പ്രസിദ്ധ കഥകളി നടനാണ് മാർഗ്ഗി വിജയകുമാർ. (ജനനം: മേയ് 30, 1960). തിരുവനന്തപുരത്തെ തോന്നക്കലിലാണ് അദ്ദേഹം ജനിച്ചത്. സ്ത്രീവേഷങ്ങൾക്കാണ് അദ്ദേഹം അധികം പ്രാധാന്യം നൽകിവരുന്നത്. .
കലാമണ്ഡലം കൃഷ്ണൻ നായരുടെ പ്രധാനശിഷ്യന്മാരിലൊരാളായ വിജയകുമാർ ആദ്യകാലത്ത് പരിശീലനം നേടിയത് തോന്നക്കൽ പീതാംബരൻ, ഇഞ്ചക്കാട്ട് രാമചന്ദ്രൻപിള്ള, മാങ്കുളം വിഷ്ണു നമ്പൂതിരി എന്നിവരുടെ കീഴിലായിരുന്നു. ദമയന്തി, പാഞ്ചാലി, മോഹിനി, കുന്തി എന്നിവയാണ് വിജയകുമാറിന്റെ പ്രധാന സ്ത്രീവേഷങ്ങൾ.
അവലംബം
വർഗ്ഗം:കഥകളി നടന്മാർ വർഗ്ഗം:1960-ൽ ജനിച്ചവർ വർഗ്ഗം:മേയ് 30-ന് ജനിച്ചവർ
ചെറുകോട്
കേരളത്തിൽ മലപ്പുറം ജില്ലയിലെ നിലമ്പൂർ താലൂക്ക് പരിധിയിലെ പഞ്ചായത്തിലുൾപ്പെട്ട പ്രദേശമാണ് ചെറുകോട്. പോരൂർ ഗ്രാമപഞ്ചായത്തിൻറെ ആസ്ഥാനമാണ് ഈ പ്രദേശം. പഞ്ചായത്ത് ഓഫീസ്,വില്ലേജ് ഓഫീസ്,പ്രാഥമികാരോഗ്യ കേന്ദ്രം തുടങ്ങിയ സർക്കാർ സ്ഥാപനങ്ങൾ ഇവിടെയാണ് നിലകൊള്ളുന്നത്. കൂടാതെ സർക്കാർ ഹയർസെക്കണ്ടറി സ്കൂൾ, വില്ലേജ് എക്സ്റ്റൻഷൻ ഓഫീസ് തുടങ്ങിയവയും ഇതിലുൾപ്പെടുന്നു. മൈസൂരുവിൽ നിന്നും നിലമ്പൂർ വഴി പെരിന്തൽമണ്ണ-തൃശ്ശൂരിലേക്കുള്ള കേരള സംസ്ഥാന പാത കടന്നുപോകുന്ന ചെറിയ അങ്ങാടി കൂടിയാണ് ചെറുകോട്. ഇവിടെ നിന്നും പടിഞ്ഞാറോട്ട് പോകുന്ന റോഡ് ഇടത്തോട്ട് തിരിഞ്ഞ് ചാത്തങ്ങോട്ടുപുറം വഴി മഞ്ചേരിയിലെത്തിച്ചേരാം. കിഴക്കോട്ട് പോകുന്ന റോഡ് കാളികാവിലേക്കും എത്തിച്ചേരാനാകും. വടക്ക് ഭാഗത്തേക്ക് പോകുന്ന റോഡ് വണ്ടൂർ ഭാഗത്തേക്കും തെക്ക് ഭാഗത്തേക്കുള്ള റോഡ് പാണ്ടിക്കാട്- പെരിന്തൽമണ്ണ ഭാഗത്തേക്കുമുള്ളതാകുന്നു. 2010-ലെ ഗ്രാമപഞ്ചായത്ത് തിരഞ്ഞെടുപ്പിൽ വിജയിച്ച യുഡിഎഫിലെ കെ.കെ. വിജയരാജനായിരുന്നു ഇവിടെ വാർഡ് അംഗമായിരുന്നത്. 2015-ലെ തിരഞ്ഞെടുപ്പിൽ വിജയിച്ച ജുൽഫീനയാണ് നിലവിലെ വാർഡ് മെമ്പർ
അവലംബം
വർഗ്ഗം:മലപ്പുറം ജില്ലയിലെ ഗ്രാമങ്ങൾ
രണ്ടു മുഖങ്ങൾ
പി ജി വാസുദേവൻ സംവിധാനം ചെയ്ത 1981 ൽ പുറത്തിറങ്ങിയ ഒരു ഇന്ത്യൻ മലയാള ചിത്രമാണ് രണ്ടുമുഖങ്ങൾ. ചിത്രത്തിലെ അപ്പൻ തച്ചേത്തിന്റെ വരികൾക്ക് എം കെ അർജ്ജുനൻ ഈണമിട്ടു.
==അഭിനേതാക്കൾ ==
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:അപ്പൻ തച്ചേത്തിന്റെ ഗാനങ്ങൾ
കമ്പ്യൂട്ടേഷണൽ ബയോളജി
ജൈവികവ്യവസ്ഥകളുടെ ഗണിതീയ മാതൃകകൾ, കമ്പ്യൂട്ടേഷണൽ സിമ്യുലേഷൻ, സൈദ്ധാന്തിക നിരൂപണം, ഡേറ്റ അപഗ്രഥനം, എന്നിവയുടെ പ്രയുക്ത ശാസ്ത്ര മേഖലയാണ് കമ്പ്യൂട്ടേഷണൽ ബയോളജി. കമ്പ്യൂട്ടർ സയൻസ്, പ്രയുക്ത ഗണിതം, അനിമേഷൻ, സ്ഥിതിഗണിതം(Statistics), ജൈവ രസതന്ത്രം, രസതന്ത്രം, ബയോഫിസിക്സ്, തന്മാത്ര ജീവശാസ്ത്രം, ജനിതകശാസ്ത്രം, ജീനോമിക്സ്, പരിണാമ ശാസ്ത്രം, ന്യൂറോസയൻസ്, ദൃശ്യചിത്രണം എന്നീ ശാസ്ത്രശാഖകളുമായി ബന്ധപ്പെട്ടിരിക്കുന്ന ഒരു ഇന്റർ-ഡിസിപ്ളിനറി വൈ‍ജ്ഞാനിക രംഗം ആണ് കമ്പ്യൂട്ടേഷണൽ ബയോളജിയുടേത്.
വർഗ്ഗം:കമ്പ്യൂട്ടിങ്ങ്‌ വർഗ്ഗം:കമ്പ്യൂട്ടേഷണൽ ബയോളജി വർഗ്ഗം:ബയോ-ഇൻഫർമാറ്റിക്സ്‌
ലിൻഡ മ്വുസി
ഒരു അഭിനേത്രിയും വാസ്തുശില്പിയുമാണ് ലിൻഡ മ്വുസി (c. 1955 Bloemfontein- ). ക്രിസ് മെംഗസ് സംവിധാനം ചെയ്ത എ വേൾഡ് അപ്പാർട്ട് എന്ന ചിത്രത്തിലെ അഭിനയത്തിന് 1988 ലെ കാൻ ഫിലിം ഫെസ്റ്റിവലിൽ മികച്ച നടിക്കുള്ള അവാർഡ് മ്വുസി നേടി. കാനിൽ മികച്ച നടിക്കുള്ള പുരസ്‌കാരം നേടുന്ന ആദ്യ ദക്ഷിണാഫ്രിക്കക്കാരിയായിരുന്നു മ്വുസി. അപാർറ്റൈറ്റ് മ്യൂസിയത്തിലെ വാസ്തുവിദ്യയുടെ മികവിനുള്ള അവാർഡും മ്വുസി നേടി.
ചെറുമണൽക്കോഴി
ചെറുമണൽക്കോഴിയെ   ആംഗലത്തിൽ ‘’’Kentish plover ‘’’എന്നു വിളിക്കുന്നു. ശാസ്ത്രീയ നാമം ‘’’Charadrius alexandrinus’’’ എന്നാണ്.
ലിൻഡ മ്വുസി
ജീവചരിത്രം
1955-ൽ (ഏകദേശം) ഫ്രീ സ്റ്റേറ്റിൽ ജനിച്ച ലിൻഡ മ്വുസി വടക്കൻ റൊഡേഷ്യ, ഘാന, കെനിയ എന്നിവിടങ്ങളിലാണ് വളർന്നത്. അവർ ഒരു ആർക്കിടെക്റ്റായി പരിശീലിക്കുകയും ഹരാരെയിൽ തന്റെ കരകൗശലവിദ്യ അഭ്യസിക്കുകയും ചെയ്തപ്പോൾ ബുലവായോയ്ക്ക് സമീപം എ വേൾഡ് അപ്പാർട്ട് എന്ന തന്റെ സിനിമയുടെ ലൊക്കേഷൻ കണ്ടെത്താൻ ശ്രമിച്ച ക്രിസ് മെംഗസിനെ കണ്ടുമുട്ടി. വിദേശ പ്രേക്ഷകർക്കായി വിദേശ പണം മുടക്കി പുറത്തുള്ളവർ നിർമ്മിച്ച സിനിമയാണെന്ന് സംശയിച്ച മ്വുസി ഈ സിനിമയെക്കുറിച്ച് ആദ്യം ജാഗ്രത പുലർത്തിയിരുന്നു. ദശലക്ഷക്കണക്കിന് വിദേശ പണം ആഫ്രിക്കക്കാരെ സ്വന്തം കഥ പറയുന്നതിൽ നിന്ന് തടയുന്നുവെന്ന് മ്വുസിക്ക് തോന്നി. "വെളുത്ത സിനിമാ നിർമ്മാതാക്കൾ നമ്മുടെ സ്വന്തം വളർച്ചയെയും ചരിത്രത്തെക്കുറിച്ചുള്ള നമ്മുടെ സ്വന്തം വീക്ഷണത്തെയും നമ്മുടെ സ്വന്തം യാഥാർത്ഥ്യത്തെയും അടിച്ചമർത്തുകയാണ്" എന്ന് അവർ പറഞ്ഞു. എന്നിരുന്നാലും, നാട്ടുകാരെയും ANC അംഗങ്ങളെയും അഭിനേതാക്കളിൽ ഉൾപ്പെടുത്താൻ തുടങ്ങിയപ്പോൾ മെംഗസ് അവളെ ആകർഷിച്ചു.
ചെറുമണൽക്കോഴി
രൂപ വിവരണം
ഈ പക്ഷിക്ക് 15–17 സെ.മീ നീളം. ഇവയുടെ അടിവശം ചാര- തവിട്ടു നിറമാണ്. കാലുകൾക്ക് കറുപ്പു നിറമാണ്.പറക്കൽ ചിറകുകൾ കറുപ്പാണ്.വെളുത്ത ചിറകു പട്ടയുണ്ട്.തടിച്ച കഴുത്താണ്.പിൻ കഴുത്തിൽ ഷോൾ പോലെ വെളുത്ത വരയുണ്ട്. കൊക്കും കാലും കറുപ്പു നിറം.വെള്ള പുരികവുമുണ്ട്.
ലിൻഡ മ്വുസി
ജീവചരിത്രം
ഷോൺ സ്ലോവോയുടെ ആത്മകഥാപരമായ നാടകത്തെ അടിസ്ഥാനമാക്കിയാണ് ചിത്രം നിർമ്മിച്ചത്. ജോ സ്ലോവോയുടെ മകൾ ഷോൺ സ്ലോവോ എന്ന പതിമൂന്നുകാരിയുടെ കഥയാണ് ചിത്രം പറയുന്നത്. ഇത് പ്രാഥമികമായി അവരുടെ അമ്മ റൂത്ത് ഫസ്റ്റിന്റെ ജീവിതത്തെക്കുറിച്ചാണ്. മകളും അവരുടെ വെളുത്ത അമ്മയും തമ്മിലുള്ള ബന്ധമാണ് സിനിമ അന്വേഷിക്കുന്നത്. ദക്ഷിണാഫ്രിക്കയിലെ രാഷ്ട്രീയ അടിച്ചമർത്തലിനെതിരായ പോരാട്ടത്തിൽ അമ്മ പ്രതിജ്ഞാബദ്ധമാണ്. എന്നാൽ കുടുംബത്തിന്റെയും രാഷ്ട്രീയത്തിന്റെയും സമ്മർദ്ദം കൂട്ടിമുട്ടുകയും കുടുംബങ്ങൾ തകരുകയും ചെയ്യുന്നു. ദക്ഷിണാഫ്രിക്കയിലെ വർണ്ണവിവേചന ഭരണകൂടത്തിന്റെ കാലത്താണ് ഇത് നിർമ്മിച്ചിരിക്കുന്നത്. ജോ സ്ലോവോ അന്ന് ദക്ഷിണാഫ്രിക്കയിലെ കമ്മ്യൂണിസ്റ്റ് പാർട്ടിയുടെ തലവനായിരുന്നു. സിനിമയിൽ മാതാപിതാക്കളുടെ പേരുകൾ ഗസ്, ഡയാന റോത്ത് എന്നും അവരുടെ മകൾക്ക് മോളി എന്നും പേരിട്ടു. യഥാർത്ഥ ജീവിതത്തിലും സിനിമയിലും അവർ തങ്ങളുടെ കുട്ടിയെ പരിപാലിക്കാൻ ഒരു വേലക്കാരിയെ നിയമിച്ചു. എൽസി എന്ന ഈ വ്യക്തിയെ ചിത്രത്തിൽ മ്വുസി അവതരിപ്പിച്ചു. മ്വുസി, ജോധി മേ (അവർ സിനിമയിൽ മോളിയായി അഭിനയിച്ചു) തുടങ്ങിയ പ്രൊഫഷണൽ അല്ലാത്ത അഭിനേതാക്കളോടൊപ്പം പ്രവർത്തിക്കാനാണ് താൻ ഇഷ്ടപ്പെടുന്നതെന്ന് മെംഗസ് പറഞ്ഞു. എന്നിരുന്നാലും, ഈ വീക്ഷണം അമ്മയുടെ പ്രധാന വേഷം ചെയ്ത മെംഗസും ബാർബറ ഹെർഷേയും തമ്മിലുള്ള മോശം ബന്ധത്തെ പ്രതിഫലിപ്പിച്ചിരിക്കാം. സിനിമയുടെ നിർമ്മാണത്തിനിടെ നിരവധി തർക്കങ്ങൾ ഉണ്ടായതായി മ്വുസി റിപ്പോർട്ട് ചെയ്തു. "കറുത്ത കഥ" നഷ്‌ടപ്പെടുത്താൻ ആഗ്രഹിക്കാത്തതിനാലാണ് പിരിമുറുക്കത്തിന്റെ ഭൂരിഭാഗവും, എന്നാൽ സിനിമ അതിന്റെ സന്ദേശത്തോട് യോജിക്കുന്നതിനാൽ വാദങ്ങൾ വിലമതിക്കുന്നതായി മ്വുസിക്ക് തോന്നി. അവർ അങ്ങേയറ്റം സഹാനുഭൂതിയുള്ളവരാണെന്ന് ഉറപ്പുവരുത്തിയതിന് മെംഗെസിനെ അവർ പ്രശംസിക്കുന്നു കാരണം അവ സത്യമാണ്. 1982-ൽ ദക്ഷിണാഫ്രിക്കൻ പോലീസ് അയച്ച പാഴ്‌സൽ ബോംബിനാൽ കൊല്ലപ്പെട്ട റൂത്ത് ഫസ്റ്റിനാണ് ഈ ചിത്രം സമർപ്പിച്ചിരിക്കുന്നത്.
ചെറുമണൽക്കോഴി
പ്രജനനം
ഇവ പ്രജനനം നടത്തുന്നത് മണൽ തീരങ്ങളിലും ചെറിയ ഉപ്പുള്ള ഉൾനാടൻ ജലാശായങ്ങളിലുമാണ്.നിലത്താണ് കൂട് ഉണ്ടാക്കുന്നത്. 3-5 മുട്ടകളിടും.
ലിൻഡ മ്വുസി
വാസ്തുവിദ്യ
ന്യൂസ് വീക്ക് മാഗസിൻ അവരുടെ പ്രകടനം പ്രശംസനീയമാണെന്ന് കരുതി. മ്വുസി ഒരു വാസ്തുശില്പിയായി തന്റെ തൊഴിലിലേക്ക് മടങ്ങി ദക്ഷിണാഫ്രിക്കയിലെ സ്വന്തം കമ്പനിയിൽ പ്രാക്ടീസ് ചെയ്യുന്നു. ജോഹന്നാസ്ബർഗിലെ അപാർറ്റൈറ്റ് മ്യൂസിയത്തിൽ അവർ പ്രവർത്തിച്ചിട്ടുണ്ട്. അവിടെ സൗത്ത് ആഫ്രിക്കൻ ഇൻസ്റ്റിറ്റ്യൂട്ട് ഓഫ് ആർക്കിടെക്‌സിന്റെ മികവിനുള്ള അവാർഡിൽ അവരെ തിരഞ്ഞെടുത്തു. 2004-ൽ, ഷ്വാനെയിലെ ഫോർട്ട് വെസ്റ്റ് എന്ന നഗരഗ്രാമത്തിൽ മ്വുസി ജോലി ചെയ്യുകയായിരുന്നു.
ബഹുമതികൾ
1988 Cannes Film Festival South African Institute of Architects
പുറംകണ്ണികൾ
വർഗ്ഗം:1950-കളിൽ ജനിച്ചവർ വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
ഓയിഡിയം ഹീവിയേ
ഓയിഡിയം ഹീവിയേ ഒരു കുമിൾ ആണ്.
പൊടിക്കുമിൾ
റബ്ബറിനെ ബാധിക്കുന്ന ഒരു കുമിൾരോഗമാണ് പൊടിക്കുളിൾ രോഗം. ഒയ്ഡിയം ഹെവിയെ എന്നയിനം കുമിളാണ് ഇതിന് കാരണം. ഡിസംബർ മുതൽ ഫെബ്രുവരി വരെയുള്ള മാസങ്ങളിൽ പൊടിച്ചുവരുന്ന തളിരിലകളിലാണ് ഈ രോഗം കൂടുതലായി കണ്ടുവരുന്നത്. തളിരിലകളിൽ വെളുത്ത പൂപ്പൽ പുള്ളികളായു വളരുന്നതാണ് രോഗലക്ഷണം.
വർഗ്ഗം:കുമിളുകൾ
കെർമിയ പ്യൂമില
കെർമിയ പ്യൂമില (Kermia pumila) കടൽ ഒച്ചുകളുടെ ഒരു സ്പീഷീസാണ്. കടലിൽ ജീവിക്കുന്ന ഗാസ്ട്രോപോഡ് മൊളസ്കാണ് ഇത്. റാഫിറ്റോമിഡേ കുടുംബത്തിലാണ് ഈ ഒച്ചുകളെ പെടുത്തിയിരിക്കുന്നത്.
അബ്ലൂട്ടോഫോബിയ
ലഘുചിത്രം|വലത്ത്‌|കുളിക്കുന്നതിനോടുള്ള അകാരണഭയമാണ് അബ്ലൂട്ടോഫോബിയ. കുളിക്കുന്നതിനോടോ ശരീരം വൃത്തിയാക്കുന്നതിനോടോ തോന്നുന്ന അകാരണമായ ഭയത്തെ അബ്ലൂട്ടോഫോബിയ (Ablutophobia) എന്നുപറയുന്നു. പുരുഷൻമാരെ അപേക്ഷിച്ച് സ്ത്രീകളിലും കുട്ടികളിലുമാണ് ഇത് കൂടുതലായി കണ്ടുവരുന്നത്. പക്ഷേ കുട്ടികളിലുണ്ടാകുന്ന ഭയം അവർ വളർന്നുവരുന്നതോടെ ഇല്ലാതാകുന്നു. യൂറോപ്യൻ രാജ്യങ്ങളിലും യൂറോപ്യൻ വംശജരുള്ള മറ്റു രാജ്യങ്ങളിലും അബ്ലുട്ടോഫോബിയ സർവസാധാരണമായി കണ്ടുവരുന്നു. ആധുനികകാലത്തിന്റെ ആരംഭം വരെ യൂറോപ്പിലെ മിക്ക പ്രദേശങ്ങളിലും വസിച്ചിരുന്ന ആളുകൾക്കു ദിവസവും കുളിക്കുന്ന ശീലമില്ലായിരുന്നു. ഇക്കാരണത്താലാകാം അവിടങ്ങളിൽ ഈ മാനസികവൈകല്യം സർവ്വസാധാരണമായിത്തീർന്നത്. പതിനാറാം നൂറ്റാണ്ടിൽ തന്നെ ഈ മാനസികാവസ്ഥയുടെ ലക്ഷണങ്ങൾ യൂറോപ്യന്മാർ പ്രദർശിപ്പിച്ചിരുന്നുവെന്ന് ശാസ്ത്രജ്ഞൻമാർ അഭിപ്രായപ്പെടുന്നു. അക്കാലത്ത് ഇംഗ്ലണ്ടിലെ ഏറ്റവും വൃത്തിയുള്ള ആളായിരുന്ന എലിസബത്ത് രാജ്ഞി പോലും മാസത്തിൽ ഒരു തവണ മാത്രമാണ് കുളിച്ചിരുന്നത്. കൂടുതൽ തവണ കുളിക്കുന്നത് ആരോഗ്യത്തിന് ഹാനികരമാണെന്ന് പലരും വിശ്വസിച്ചിരുന്നു. അബ്ലൂട്ടോഫോബിയയുടെ ലക്ഷണങ്ങളിൽ നിന്നു രക്ഷനേടുന്നതിനായി പലരും സുഗന്ധദ്രവ്യങ്ങൾ ഉപയോഗിക്കാൻ തുടങ്ങിയതോടെ സുഗന്ധദ്രവ്യ വ്യവസായം അഭിവൃദ്ധി നേടി.
ലക്ഷണങ്ങൾ
അബ്ലൂട്ടോഫോബിയ ഉള്ളവർ കുളിക്കാതിരിക്കുമ്പോൾ അപമാനഭയം അനുഭവപ്പെടാൻ സാധ്യതയുണ്ട്. വൃത്തിക്കു പ്രാധാന്യം കൊടുക്കുന്ന ഒരു സമൂഹത്തിൽ നിന്ന് അപമാനമോ പരിഹാസമോ ഇക്കൂട്ടർക്കു നേരിടേണ്ടി വന്നേക്കാം. പലരും അപമാനഭീതി ഭയന്ന് ചികിത്സ തേടാതിരിക്കുന്നത് പ്രശ്നം കൂടുതൽ സങ്കീർണ്ണമാക്കും.
ചികിത്സ
മനഃശാസ്ത്രപരമായ ചികിത്സാരീതികളിലൂടെ ഈ മാനസികവൈകല്യം പരിഹരിക്കുവാൻ സാധിക്കും.
മാധ്യമങ്ങളിൽ
മിസ്റ്റേക്സ് മെയ്ഡ്ലൈൻ മെയ്ഡ് (2006) എന്ന ഹാസ്യനാടകത്തിലും വാട്സ് ഈറ്റിംഗ് ഗിൽബർട്ട് ഗ്രേപ്പ് (1993), സൈക്കോ (1960) എന്നീ ഹോളിവുഡ് ചലച്ചിത്രങ്ങളിലും അബ്ലൂട്ടോഫോബിയയെക്കുറിച്ച് ചർച്ച ചെയ്യുന്നുണ്ട്.
അവലംബം
വർഗ്ഗം:മാനസികവിഭ്രാന്തികൾ വർഗ്ഗം:കുളി
പേരോൽ
നീലേശ്വരത്തെ ഒരു പ്രദേശം.നീലേശ്വരം റെയിൽവേ സ്റ്റേഷന് കിഴക്കു ഭാഗത്തായി സ്ഥിതി ചെയ്യുന്നു.ഗവ.എൽ.പി.സ്ക്കൂൾ പേരോൽ പ്രധാനവിദ്യാഭ്യാസസ്ഥാപനമാണ്. നീലേശ്വരത്തെ ചെങ്കൽക്കുന്നായ തിരിക്കുന്ന് ഇവിടെയാണ്.
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
കേരള സർവകലാശാല കമ്പ്യൂട്ടേഷണൽ ബയോളജി ആൻഡ് ബയോഇൻഫർമാറ്റിക്സ് വകുപ്പ്
കേരള സർവകലാശാലയുടെ കമ്പ്യൂട്ടേഷണൽ ബയോളജി, ബയോ-ഇൻഫർമാറ്റിക്സ്‌ വിഭാഗങ്ങൾക്കുള്ള ഡിപ്പാർട്ട്മെന്റാണിത്. 2005 ൽ എം ഫിൽ ബയോഇൻഫർമാറ്റിക്സ് പ്രോഗ്രാമോടുകൂടി സെന്റർ ഫോർ ബയോഇൻഫർമാറ്റിക്സ് എന്ന പേരിൽ സ്ഥാപിതമായി. 2007 ൽ എം എസ് സി പ്രോഗ്രാം കൂടി ഉൾപ്പെടുത്തിയ സെന്റർ 2010 ൽ ബയോ ഇൻഫർമാറ്റിക്സിന്റെ സ്റ്റേറ്റ് ഇന്റർ യൂണിവേഴ്സിറ്റി സെന്റർ ഓഫ് എക്സലൻസ് ആയി ഉയർത്തപ്പെട്ടു. 2011 ൽ സെന്റർ ഫോർ ബയോഇൻഫർമാറ്റിക്സ് ഒരു ഡിപ്പാർട്ട് മെന്റ് ആയി നിലവിൽവന്നു. ഡോ. അച്യുത് ശങ്കർ എസ് നായർ ആണ് ഹെഡ് ഓഫ് ഡിപ്പാർട്ട്മെന്റ്. ഇവിടെ എം എസ് സി, എം ഫിൽ പ്രോഗ്രാമുകൾക്കു പുറമേ വിവിധ ഗവേഷണങ്ങളും നടക്കുന്നു. കേരള സർ‌വകലാശാല യുടെ കാര്യവട്ടം കാമ്പസിൽ ആണ് ഡിപ്പാർട്ട്മെന്റ് സ്ഥിതിചെയ്യുന്നത്.
അവലംബങ്ങൾ
വർഗ്ഗം:കേരള സർവ്വകലാശാല വർഗ്ഗം:ബയോ-ഇൻഫർമാറ്റിക്സ്‌ വർഗ്ഗം:കമ്പ്യൂട്ടേഷണൽ ബയോളജി